သောသီခို: "ငြိမ်းချမ်းရေးစစ်တမ်း(၂) “အမျိုးသား ဒီမိုကရေစီ အဖွဲ့ ချုပ် ဘယ်လဲ”\n"ငြိမ်းချမ်းရေးစစ်တမ်း(၂) “အမျိုးသား ဒီမိုကရေစီ အဖွဲ့ ချုပ် ဘယ်လဲ”\nငြိမ်းချမ်းရေးအတွက် လက်နက်ကိုင်တိုင်းရင်းသား အဖွဲ့ အစည်းများ၏ လှုပ်ရှာမှုများ အားကောင်း ကောင်း ပေါ်လာချိန်တွင် အယ်န်အယ်လ်ဒီသည် ပျောက်သောလမ်းမှာ စမ်းတ၀ါး ဖြစ်နေပုံရသည်။ ငြိမ်းချမ်းရေး ရရန် မည်သည့်နည်းလမ်းဖြင့် ဖေါ်ဆောင်သွားမည်ကို ယခုအချိန်အထိ ရှင်းလင်းသည့် မူဝါဒ နှင့် လုပ်ငန်းစဉ် မတွေ့ ရ။\nဒေါ်အောင်ဆန်းစုကြည် အကျယ်ချုပ်နှင့် ထိမ်းသိမ်းမခံရခင် ဇူလိုင်လ (၁၅) ရက် ၁၉၈၉ ခုနှစ်တွင် ပြည်ထောင်စုတိုင်းရင်းသားလူမျိုးများ ဒီမိုကရေစီ အဖွဲ့ ချုပ် နှင့် အမျိုးသားဒီမိုကရေစီ အဖွဲ့ ချုပ်တွေ့ ဆုံပွဲ ကျင်းပခဲ့ သည်။ ယင်းတွင် နိုင်ငွေသိမ်း (မွန်အမျိုးသားခေါင်းဆောင်ကြီး) ၏ ရှင်းလင်းဆွေးနွေးချက် အကျဉ်းချုပ်မှာ\n“တိုင်းရင်းသား တန်းတူရေးကို အာမခံချက်ပေးခဲ့တဲ့ ဗိုလ်ချုပ်အောင် ဆန်းမရှိတော့တဲ့ အခါမှာ သူ တည်ဆောက်နေတဲ့ ပြည်ထောင်စု ကြီးဟာ ပြိုကွဲသွားပါတယ်။ ဗမာပြည်မကို ပြည်နယ် မဖွဲ့ ဘဲ ဗဟိုနဲ့ ပေါင်းလိုက်ရင် စားရိတ်သက်သာသွားမယ် ဆိုပြီး ဖွဲ့ စည်းပုံကို ပြင်လိုက်တယ်။ ဒါကြောင့် ၁၉၄၇ ဖွဲ့စည်းပုံ အခြေခံဥပဒေဟာ ပုံသဏ္ဍာန်ကတော့ ပြည်ထောင်စု၊ အနှစ်သာရအရ တပြည်ထောင် ဖြစ်သွားတယ်။ ပုဂ္ဂိုလ် တယောက်ကို ချဉ်းကပ်ပြီး ကျွန်တော်တို့ ရဲ့ ကံကြမ္မာကို ပုံအပ်လိုက်ရင် ဒီပုဂ္ဂိုလ်မရှိရင် ပျက်စီးသွားမယ်။ ၁၉၆၁ ခုနှစ် တောင်ကြီးညီလာခံမှာ ပြည်နယ်များညီညွတ်ရေးအဖွဲ့ က တောင်းတဲ့ တောင်းဆိုချက်ဆိုတာ ခွဲထွက်ဘို့ မပါပါဘူး။ Federal ဆိုတာ ပေါင်းစပ်ရေးပါ။” [i] ဤတွင် ဒေါ်အောင်ဆန်းစုကြည်က\n“Federal ဆိုတာ ခွဲရေး မဟုတ်ဘူး။ ကျမတို့ အားလုံးသိပြီးသားပါ။ ဒါပေမယ့် Federal ဆိုတာ ပုံစံ အမျိုးမျိုးရှိပါတယ်။ Centeral Government နဲ့ Local Government တို့ ကြားထဲမှာ ဘယ်လိုအာဏာခွဲရမယ်။ ပြည်ထောင်စုကြီးရဲ့ အဓိက ပြသနာဟာ ဒါဘဲ။ ဒါနဲ့ ပတ်သက်ပြီးတော့ ကျမတို့ အားလုံးဆွေးနွေး ညှိနိုင်းတိုင်ပင်ပြီး တော့မှ ပေါ်လာမယ့် အဖြေပါ။” [ii] ဟူ၍ ပြောခဲ့သည်။ ၄င်းအရ ဒေါ်အောင်ဆန်းစုကြည်က Federal ကို လက်ခံမည်၊ လက်မခံပါ ဟူ၍ တိတိကျကျ ဖြေကြားမသွားခဲ့။\nတိုင်းရင်းသားများအကြားတွင် ဖက်ဒရယ်ပညာရှင်ကြီးအဖြစ် နံမည်ကြီးလှသူ တောင်ကြီး ဦး ထွန်းမြင့် နှင့် တွေ့ ဆုံသောအခါ ၄င်းက “ဒေါ်အောင်ဆန်းစုကြည်၊ ခင်ဗျား အဖေရှိတုံးကလိုဘဲ ရောက်လာပြန်ပြီ။ ကျွန်တော်တို့က လူပုဂ္ဂိုလ် ကို မယုံလို့ မဟုတ်ဘူး။ ကျွန်တော်တို့ တိုင်းရင်းသားတွေ ရသင့်ရ ထိုက်တဲ့ အခွင့် အရေး တွေကို ဖွဲ့စည်းပုံ အခြေခံဥပဒေနဲ့ အညီ အာမခံပြဌာန်းပေးတာကို လိုခြင်တယ်။ ခင်ဗျား အဖေရှိတုံး ကတော့ ပြည် ထောင်စုကို တပြည်ထောင်စနစ်နဲ့ တည်ဆောက်မလား၊ ဖက်ဒရယ် ပြည်ထောင်စု အခြေခံ နဲ့တည်ဆောက်မလား ရှင်းရှင်းလင်း လင်း ပြောမသွားခဲ့ဘူး။ ခင်ဗျား လက်ထက်မှာတော့ ပြောစေခြင်တယ်။”\n၄င်းက အတိအလင်း မေးမြန်းခဲ့သည်။ ဒေါ်အောင်ဆန်းစုကြည်သည် ထိုစဉ်ကလည်း ရှင်းရှင်းလင်း လင်း ဖြေကြားမသွားခဲ့ပါ။ ၁၉၉၇ ခုနှစ် ဖေဖေါ်ဝါရီလ (၁၂) ရက်နေ့ နှစ်ငါးဆယ်ပြည့် ပြည်ထောင်စုနေ့ အခမ်းအနား တွင် ဒေါ်အောင်ဆန်းစုကြည်က မိန့် ခွန်းပြောရာ၌ ဖက်ဒရယ်ပြည်ထောင်စုတည်ဆောက်ရေး ပါဝင်သော မယ့်သရော ထ တိုင်းရင်းသား နှီးနှောဖလှယ်ပွဲ သဘောတူညီချက်ကို ကိုးကားသွားခဲ့သည်။ သို့ ရာတွင် “ကျမတို့ နိုင်ငံအတွက် အဓိက လိုအပ်ချက်တွေကတော့ ---- ” ဟူ၍ အစချီပြီး သူမ၏ ခံယူချက်ကို ဆက်လက်ပြောကြားသွားရာတွင်မူ “စစ်မှန်သော ပြည်ထောင်စု တည်ဆောက်ရေး” ဟူ၍သာ သုံးနုန်းသွားခဲ့သည်။ တမင်များ ချန်ထားခဲ့လေသလား ဟု စဉ်းစားဘွယ်ရှိအောင်ပင် “ဖက်ဒရယ်” ဟူသည့် ဝေါဟာရကို ဖြုတ်ထားခဲ့သည်။\nတောင်ကြီးဦးထွန်းမြင့် ကွယ်လွန်သွားခဲ့သည့် အချိန်အထိလည်းကောင်း၊ ၂၀၁၂ ခုနှစ် ကြားဖြတ် ရွေးကောက်ပွဲဝင်သည့် အချိန်အထိလည်းကောင်း၊ ပြည်တွင်းငြိမ်းချမ်ရေးရရန် ဖက်ဒရယ်ပြည်ထောင်စု တည်ဆောက် သွားမည်ဖြစ်ကြောင်းကို ဒေါ်အောင်ဆန်းစုကြည် အတိအလင်းပြောသံတခါမျှ မကြားခဲ့ရဘူးပါ။ တိုင်းရင်းသား အဖွဲ့အစည်းများ (အထူးသဖြင့်) လက်နက်ကိုင်အဖွဲ့ အစည်းများသည် ဖက်ဒရယ်ပြည်ထောင်စု တည် ဆောက်ရေးနိုင်ငံရေး ရည်မှန်းချက်ကို သူ့ နည်းသူ့ ဟန်ဖြင့် ဆက်လက်ကြိုးပမ်းခဲ့ကြသည်။\n၂၀၁၂ ခုနှစ်နိုဝင်္ဘာလ (၂) ရက်နေ့ အရောက်တွင်မူ လွှတ်တော်အတွင်းတွင်ပင် လွှတ်တော်ဥက္ကဌ ဦးရွှေမန်းက တိုင်းရင်းသားများလိုလားသည့် ဖက်ဒရယ် ကို ဖေါ်ဆောင်နိုင် ရေးအတွက် ဖက်ဒရယ် ဥပဒေမူကြမ်း တခုအား ရေးဆွဲရန် ဦးတီခွန်မြတ် နှင့် ဒေါ်နန်းဝါနု တို့အား တာဝန်ပေးအပ် လိုက်ကြောင်း ကြေငြာခဲ့သည်။ ဤသည် မှာ စစ်ခေါင်းဆောင်ဟောင်း သစ်များက ဖက်ဒရယ်မူကို မလွှဲသာ မရှောင်သာ တရားဝင် အသိအမှတ်ပြုလိုက်ရခြင်း ဖြစ်သည်။ တိုင်းရင်းသားများ၏ နိုင်ငံရေးရည်မှန်းချက်ဖြစ်သည့် ဖက်ဒရယ်ပြည် ထောင်စုတည်ဆောက်ရေးမှာ တ၀က် အောင်ပွဲဆင်ခဲ့ပြီဟုပြောနိုင်သည်။ ဖက်ဒရယ်မူ တောင်းဆိုသည့် ၁၉၆၁ ခုနှစ် တောင်ကြီးညီလာခံမှ စတင်ရေတွက် လျှင်ပင် နှစ်ပေါင်း ၅၀ ကျော် ကြာခဲ့ပါပြီ။ သို့ ဖြင့် ၁၉၆၂ ခုနှစ်၌ ဖက်ဒရယ်မူကို လက်ညှိုးထိုးပြပြီး စစ်အာဏာသိမ်း ခဲ့ခြင်းမှာ မှားယွင်းခဲ့ပြီ ဟု ၀န်ခံလိုက်ခြင်းပင် ဖြစ်သည်။\nနောက်ပိုင်းတွင် တစတစ နှင့် အခြားသော အစိုးရအာဏာပိုင်များပါ ဖက်ဒရယ်မှာ တိုင်းရင်းသားများ ရသင့်ရထိုက်သည့် အခွင့်အရေးဖြစ်ကြောင်း တစတစ ပြောဆိုလာကြသည်။ အသိအမှတ်ပြု လာရ သည်။ ၀န်ခံလာ ကြရသည်။ ဖက်ဒရယ်သည် လူထုအသိအမှတ်ပြုခံရသော နိုင်ငံရေးစင်မြင့်သို့ တစတစ တက်လာပါတော့သည်။ ယင်းအချိန် 21-5-2013 နေ့ တွင် နေပြည်တော် ပြည်ထောင်စုလွှတ်တော် အဆောက်အအုံ- မီဒီယာ တွေ့ဆုံရှင်းလင်း ပွဲ၌ ဒေါ်အောင်ဆန်းစုကြည်က အောက်ပါအတိုင်းပြောကြားသွားခဲ့သည်။“ဖယ်ဒရယ်မူဆိုတာ အမျိုးသားဒီမိုကရေစီအဖွဲ့ချုပ် ဟိုးအရင်ထဲကဆုပ်ကိုင်ခဲ့တဲ့ မူဝါဒပါ။ ဘယ်သူ ကမှ ဖယ်ဒရယ်ဆိုတဲ့စကားလုံးကို မပြောခဲ့တဲ့ မပြောရဲတဲ့အချိန်တုန်းကတည်းကတောင်မှ ကျမတို့က ဒီပြည်ထောင်စု ကြီး တည်တံ့ခိုင်မြဲဖို့အတွက် ဖယ်ဒရယ်မူဟာ အရေးကြီးတယ်၊ ဖယ်ဒရယ်မူဆိုတာ ခွဲထွက်ရေးမူ မဟုတ်ဘူးဆိုတာကို ကျမတို့ သေသေချာချာ ရှင်းပြတယ်။ နှစ် ၂၀ ကျော်ပါပြီ။”\nဘယ်လိုဖြစ်တာပါလိမ့် ဒေါ်အောင်ဆန်းစုကြည်ဟု သာ မေးလိုက်ခြင်ပါသည်။ ဖက်ဒရယ်မူမှာ အမျိုး သားဒီမိုကရေစီ အဖွဲ့ ချုပ်စတင်တည်ဆောက်ခဲ့စဉ်ကထည်းက ဆုပ်ကိုင်ခဲ့သည့်မူ ဖြစ်သည်ဆိုလျှင် ပါတီ၏ တရားဝင် စာရွက်စာတမ်းများကို ကြည့်ရှုလိုပါသည်။ စာရေးသူလေ့လာခွင့်ရလောက်တော့ မရှိခဲ့ပါ။ ၁၉၈၉ ခုနှစ် ဇူလိုင်လ (၁၅) ရက် တွင် ပြည်ထောင်စုတိုင်းရင်းသားလူမျိုးများ ဒီမိုကရေစီ အဖွဲ့ ချုပ် နှင့် အမျိုးသားဒီမိုကရေစီ အဖွဲ့ ချုပ်တွေ့ ဆုံပွဲ၌ သူမက\n“ဖက်ဒရယ်လို့ ဘဲ ခေါ်ခေါ် ပြည် ထောင်စု လို့ ဘဲ ခေါ်ခေါ် ဘာမှ မခေါ်လဲရပါတယ်။ ဘာဘဲ ခေါ်ခေါ် အရေးကြီးတာက ကျမတို့ ကြားထဲမှာ အားလုံး သဘောတူညီနိုင်မယ့် ပုံစံရှိတဲ့ နိုင်ငံတခုကို ဖေါ်ထုတ်ဘို့ ဘဲ။”\n၄င်းအရ ဖက်ဒရယ်က အရေးမကြီးပါ။ အားလုံးသဘောတူမည့် နိုင်ငံတခု ပေါ်လာဘို့ က အရေးကြီး ကြောင်းဖြစ်သည်။ ဤကထဲက လွဲနေပါသည်။ ဖက်ဒရယ် ဟူသည်မှာ အပေါ်ယံစကားလုံး တလုံးမျှ မဟုတ်ပါ။ အားလုံးသဘောတူသည့် နိုင်ငံတခုကို ဖက်ဒရယ် နိုင်ငံဟု ပြော၍ မရနိုင်ပါ။ ဖက်ဒရယ်သည် တိုင်းပြည်တည် ဆောက်ပုံစနစ်တရပ် အခိုင်အမာဖြစ်သည်။ ဖက်ဒရယ်ကို တောင်းဆိုခြင်းသည် အဆိုပါ စနစ်အတိုင်း ပြည်ထောင်စု နိုင်ငံကို တည်ဆောက်ပါ ဟု တောင်းဆိုခြင်းဖြစ်သည်။ ပြည်ထောင်စု နိုင်ငံကို ဤစနစ်အခြေခံအတိုင်း တည်ဆောက်ရ ပါမည်။ ဒေါ်အောင်ဆန်းစုကြည်က ပြောင်းပြန်ပြောခဲ့သည်။ အားလုံးသဘောတူသည့် နိုင်ငံတခုကို တည်ဆောက်ပြီးမှ ဖက်ဒရယ် နိုင်ငံဟု ခေါ်လည်း ရနိုင်သည့် သဘောမျိုးပင်။ ဤသည်မှာ လုံးဝလွဲနေပါသည်။\nနောက်ထပ် အလွဲတခုမှာ ဒေါ်အောင်ဆန်းစုကြည်က ဖက်ဒရယ်အပေါ် နားလည်ချက်ဖြစ်သည်။ သူမက အာဏာခွဲဝေရေးမှာ အဓိက ဖြစ်ကြောင်း ထောက်ပြသွားခဲ့သည်။ ဖက်ဒရယ်၏ ကြောရိုးတခုမှာ အာဏာခွဲ ဝေရေးဖြစ်သည်ကို လက်ခံရပါမည်။ သို့ ရာတွင် မြန်မာနိုင်ငံ၌ပြည်တွင်းငြိမ်းချမ်းရေးရရှိရေးအတွက် ဖက်ဒရယ်ကို အဓိက ချဉ်းကပ်ရမည့်အခြေခံမှာ အာဏာခွဲဝေရေး မဟုတ်ပါ။ တန်းတူရေး အခြေခံကို တည်ဆောက်နိုင်အောင် ပြည်ထောင်စုဖွဲ့ စည်းရာတွင် ပါဝင်သည့် ယူနစ်များ (Constituent Units) တနည်းအားဖြင့် ပြည်နယ်များအားပြန်လည် စုဖွဲ့ ရေးဖြစ်သည်။ ယင်းမှာ ပထမဆုံးလိုအပ်ချက် ဖြစ်သည်။ အဓိကအားဖြင့် တိုင်းတချို့ ကို ပေါင်းကာ မြန်မာပြည် နယ်အဖြစ် ပြင်ဆင်ဖွဲ့ စည်းရန်ဖြစ်သည်။\nဤသည်မှာ ၁၉၆၁ ခုနှစ် တောင်ကြီးညီလာခံမှ ချမှတ်ခဲ့သည့် အခြေခံမူတရပ်ဖြစ်သလို မွန်အမျိုးသား ခေါင်းဆောင်ကြီး နိုင်ငွေသိမ်း က ဒေါ်အောင်ဆန်းစုကြည်အား ရှင်းပြခဲ့သည့် အခြေခံလည်းဖြစ်သည်။\n(မှတ်ချက်။ ။ ဤနေရာတွင် “မြန်မာ” ဟူသော ဝေါဟာရအား စာရေးသူက သုံးစွဲခြင်းဖြစ်သည်။ မြန်မာ ဟူ သည်မှာ စာေ၇းသူကဲ့သို့ သော လူမျိုး၏ အမည် ဟု ခံယူသောကြောင့်ပင်။ တိုင်းရင်းသားခေါင်း ဆောင် များ၏ မူရင်း အသုံးအနုန်းမှာ ဗမာပြည်နယ် ဖြစ်သည်။)\nမြန်မာလူမျိုးအများစု နေထိုင်သည့် ဒေသကြီးများအား မြန်မာပြည်နယ်အဖြစ် ပြန်လည်စုဖွဲ့ နိုင်မှသာ လျှင် အခြား မြန်မာမဟုတ်သည့် တိုင်းရင်းသားလူမျိုးများနှင့် တန်းတူရေးအခြေခံကို ဖေါ်ဆောင်နိုင်ကာ၊ ဖက်ဒရယ် ပြည်ထောင်စု တည်ဆောက်ရေး လမ်းကြောင်းကို ဦးတည်နိုင်ပါမည်။ မကြာသေးခင်ကပင် မွန်ပြည်သစ်ပါတီကလည်း ဤကိစ္စကို မီးမောင်းထိုးပြသွားခဲ့သည်။ ယူအင်န်အက်ဖ်စီက မူကြမ်းရေးဆွဲတင်ပြမည့် ဖက်ဒရယ်ပြည်ထောင်စု ဖွဲ့စည်းပုံအခြေခံဥပဒေတွင်လည်း ဤအတိုင်းပင် ဖေါ်ပြသွားလိမ့်မည်ဟု ယူဆသည်။\nပြည်ထောင်စုနှင့်ပြည်နယ်များအကြားမျှတစွာအာဏာခွဲဝေရေးကိုသာ ဖက်ဒရယ် ဟူ၍ကြွေး ကြော် ကာ ယင်းကိုအဓိက ဆောင်ရွက်ပေးရန်တောင်းဆိုပါက ယခုလတ်တလောအချိန်တွင်ပင် စစ်ခေါင်းဆောင်ဟောင်း၊ သစ်များက ၀မ်းမြောက်ဝမ်းသာ ဖေါ်ဆောင်ပေးကြပါမည်။ သာဓက ပြပါမည်။ ၂၀၀၈ ဖွဲ့ စည်းပုံအခြေခံ ဥပဒေတွင် စွမ်းအင်၊ ကျောက်မျက်ရတနာ၊ သစ်တောများအပေါ် စီမံခန့် ခွဲသည့် အာဏာကို ပြည်ထောင်စုလွှတ်တော်မှ ရယူ ထားသည်။ ပြည်နယ်လွှတ်တော်အား အလတ်စား နှင့် အသေးစားလျှပ်စစ်၊ ကျောက်မျက်ရတနာ ဖြတ် တောက်ခြင်း နှင့် သွေးခြင်း၊ ကျေးရွာထင်းစိုက်ခင်း ဆိုင်ရာ လုပ်ပိုင်ခွင့်တို့ ကိုသာ အပ်နှင်းထားသည်။ ဤသည်တို့ ကို ပြင်ဆင် ပြောင်းလဲရန်၊ ပြည်နယ်လွှတ်တော်အား လုပ်ပိုင်ခွင့်ပိုမို အပ်နှင်းရန် ဖွဲ့ စည်းပုံပြင်ဆင်ပေးရေးများအား အားတက် သရော သဘောကောင်းစွာနှင့် လုပ်ဆောင်ပေးကြပါမည်။ ထို့ နောက် “ဒါ ဖက်ဒရယ်ဘဲ။” ဟု ကြွေးကြော်ကြပါမည်။\nယင်းမှာ ဖက်ဒရယ်မဟုတ်ပါ။ အဘယ်ကြောင့် ဆိုသော် ၂၀၀၈ ဖွဲ့ စည်းပုံအခြေခံဥပဒေအရ ပြည်ထောင်စုဖွဲ့ စည်းရာတွင် ပါဝင် သည့်ပြည်နယ်များအတွင်း တန်းတူရေး အခြေခံကင်းမဲ့နေခြင်းကြောင့် ဖြစ်သည်။ ထို့ ပြင် ရွေးကောက်ပွဲကော်မရှင် ဖွဲ့စည်းချုပ်ကိုင်ထားမှုအရ စစ်ခေါင်းဆောင်ဟောင်း သစ်များက လက်ခံသူများသာ လူထုကိုယ်စားလှယ်ဟူ၍ အရွေးခံကြရပြီး ဥပဒေပြုအာဏာ၊ အုပ်ချုပ်မှုအာဏာများအား ကျင့်သုံးမည်ဖြစ်ခြင်း ကြောင့်ပင်။ ဘယ် ဘက်လက်က အာဏာကို ညာဘက်လက်သို့ လွှဲပြောင်းပေးလိုက်သည့် သဘော သာဖြစ်သည်။ တိုင်းရင်းသား ပြည်နယ်များတွင် စစ်မှန်သော တိုင်းရင်းသားခေါင်းဆောင်များ အာဏာရဘွယ် မရှိပါ။ ၁၉၆၂ ခုနှစ် စစ်အာဏာသိမ်းပြီး ဆိုရှယ်လစ်အတုကို ကျင့်သုံးခဲ့သလို ယခုအချိန်တွင် ဖက်ဒရယ်လိမ်ကို ဖေါ်ဆောင်ကာ အနည်းဆုံး နောက် ထပ် နှစ်ငါးဆယ် အာဏာရယူသွားရေး ရေရှည်စီမံချက်အား ချီတက်ကြပါမည်။\nဒေါ်အောင်ဆန်းစုကြည်သည် ယခုအချိန်ရောက်မှသာ ဖက်ဒရယ်မူကို လက်ခံကြောင်း နုတ်ဖြင့် ထုတ် ဖေါ်ပြောလာသည် ဖြစ်စေကာမူ တန်ဘိုးထား၍ ကြိုဆိုရပါမည်။ သို့ ရာတွင် ပြသနာမှာ ဒေါ်အောင်ဆန်းစုကြည် တဦး ထဲအနေဖြင့် ဖြစ်စေ၊ အမျိုးသားဒီမိုကရေစီ အဖွဲ့ချုပ် အနေဖြင့် ဖြစ်စေ၊ ဖက်ဒရယ် ပြည်ထောင်စု တည်ဆောက်ရေးကို နိုင်ငံရေးဦးတည်ချက် တရပ်အနေဖြင့် မဖြစ်မနေဖေါ်ဆောင်သွားမည်ဖြစ်ကြောင်း အတိအကျ ပိုင်းဖြတ်ချက် မချသေး ခြင်းပင်။ ဤသည်ကို သာဓက အနေဖြင့် ထောက်ပြပါမည်။\nအမျိုးသားဒီမိုကရေစီအဖွဲ့ ချုပ် ဖေ့စ်ဘုတ်၏ တနေရာတွင် ဦးဥာဏ်ဝင်းက “ဖွဲ့စည်းပုံအခြေခံ ဥပဒေကို ပြင်ဆင်ရာတွင် လက်တွေ့ ကျ၍ ဖြစ်နိုင်ချေရှိသော အချက်များကိုသာပြင်ဆင်မည်ဖြစ်ကြောင်း၊ ပဲ့ပျားပင် နှင့်ရိုက်ရမည့် ကိစ္စကို ၀ါးရင်းတုတ်နှင့် ရိုက်၍မဖြစ်နိုင်ကြောင်း၊ အဓိက ခြုံငုံပြီးပြောရလျှင် ရှေ့ နောက်မညီညွတ် သည့်ကိစ္စများကို ပြင်ဆင်မည်ဖြစ်ကြောင်း၊” ပြောကြားခဲ့သည် ဟု ဖေါ်ပြထားသည်။\nတဖန် တောင်ကြီးမြို့တွင် ကျင်းပခဲ့သော ငြိမ်းချမ်းရေးအတွက်ယုံကြည်မှုတည်ဆောက်ခြင်း အစည်း အဝေး တွင် အမျိုးသားဒီမိုကရေစီအဖွဲ့ချုပ် ဗဟိုအလုပ်အမှုဆောင်အဖွဲ့ဝင် ဦးဥာဏ်ဝင်းက အောက်ပါအတိုင်း အဖွင့် အမှာ စကားပြောကြားသွားခဲ့ကြောင်းဖြင့်၂၀၁၃ ခုနှစ် စက်တင်္ဘာလ (၂၂) ရက်နေ့ တွင် အမျိုးသားဒီမိုကရေစီ အဖွဲ့ချုပ်၏ ဖေ့စ်ဘုတ်၌ တွေ့ လိုက်ရသည်။"ဖွဲ့စည်းပုံအခြေခံဥပဒေတွင် ဖက်ဒရယ်မူအပါအ၀င် တိုင်းရင်းသားများ၏ အခွင့်အရေးများ၊ ရပိုင်ခွင့် များကို ဥပဒေပြဌာန်းချက်ဖြင့် အာမခံမှသာ တိုင်းရင်းသားများ၏ ယုံကြည်မှုကို ရရှိနိုင်မည်ဖြစ်ပြီး ထိုသို့ယုံကြည်မှု တည်ဆောက်နိုင်မှသာ ငြိမ်းချမ်းရေး ဖော်ဆောင်နိုင်မည်ဟု ယုံကြည်ပါသည်။"\nဦးဥာဏ်ဝင်း၏ ပြောဆိုချက်နှစ်ခုကို သုံးသပ်ပါမည်။ ပထမ တခုမှာေ၀၀ါးနေသည်။ ဖက်ဒရယ် ပြည်ထောင်စု တည်ဆောက်ရေးကို နိုင်ငံရေးဦးတည်ချက် တရပ်အနေဖြင့် မဖြစ်မနေဖေါ်ဆောင်သွားမည့် ပိုင်းဖြတ် ချက် ကို မတွေ့ရပါ။ “လက်တွေ့ ကျ၍ ဖြစ်နိုင်ချေရှိသော အချက်များကိုသာပြင်ဆင်မည်၊” ဟူရာတွင် ဘယ်အချက် တွေက လက်တွေ့ ကျပြီး ဘယ်ပြဌာန်းချက်တွေက လက်တွေ့ မကျမှန်းလည်းမသိရ၊ ဖက်ဒရယ်ကိုလည်း မရည်ညွှန်း ပါ။ “ရှေ့ နောက်မညီညွတ် သည့်ကိစ္စများကိုသာ ပြင်ဆင်မည်” ဟူသည်မှာ ၂၀၀၈ ဖွဲ့ စည်းပုံ၏ အနှစ်သာရကို ပြင်ရန်ကြိုးစားမည်မဟုတ်ကြောင်း ပြောလိုက်ခြင်းပင်။ တနည်းအားဖြင့် ၂၀၀၈ဖွဲ့ စည်းပုံအောက်တွင် ဆက်လက် ခေါင်းလျှိုးသွားတော့မည်ကိုလှစ်ဟ လိုက်ခြင်းသာ ဖြစ်သည်။ အားတက်ဖွယ် စိုးစဉ်းမျှမရှိပါ။ ဤအတိုင်းသာဆိုလျှင် ဖွဲ့စည်းပုံနှင့်အညီ ချမှတ်ကျင့်သုံးနေသည့် စစ်အာဏာရှင်စနစ် သက်ဆိုးရှည်ရုံသာရှိပါမည်။\nဦးဥာဏ်ဝင်း၏ ဒုတိယ ပြောဆိုချက်မှာမူ အားတက်ဖွယ် အရိပ်အယောင်ကို မြင်ရသည်။ သို့ ရာတွင် နှစ်ခုနိုင်းယှဉ်ပါက ရှေ့ နောက် ဆန့် ကျင်နေပြန်သည်။ ၂၀၀၈ ဖွဲ့ စည်းပုံအား ဖက်ဒရယ်လမ်းကြောင်း အတိုင်း ၀င်အောင်ပြင်ရေးမှာ မဖြစ်နိုင်ဟု ပြောရလောက်အောင်ခဲယဉ်းသည်။ ပေါ့သေးသေး မဟုတ်။ အားကြိုးခနွဲ ကြိုးပမ်းရ မည့် ကိစ္စဖြစ်သည်။ ဦးဥာဏ်ဝင်း စကားကိုပင် ကိုးကားပါဦး။ ၀ါးရင်းတုတ်ကို ကိုင်စွဲ၍ပင် ရနိုင်မည်မထင်။ လူထု အင်အားနှင့် နိုင်ငံတကာဖိအားအပေါ်တွင် အခြေခံသည့် ထက်မြက်သည့် ၀ရဇိန်လက်နက် ကို ဥပဒေကြောင်းနှင့် နိုင်ငံရေးအရ ကိုင်စွဲဘို့ ကြိုးပမ်းရပါမည်။ ပဲ့ ပြားပင်နှင့် ရိုက်ရုံမျှနှင့် ၂၀၀၈ ဖွဲ့ စည်းပုံ အခြေခံဥပဒေအား ဖက်ဒရယ် လမ်းကြောင်း ၀င်အောင်ပြင်နိုင်ရေးဟူသည်မှာ စိတ်ကူးယဉ်မျှသာ ဖြစ်ပါမည်။\nအမျိုးသားဒီမိုကရေစီ အဖွဲ့ ချုပ်အနေဖြင့် ဖက်ဒရယ်ပြည်ထောင်စု တည်ဆောက်ရန် ပိုင်းဖြတ်ထား မှုကို မတွေ့ ရသေးပါ။ သို့ ဖြစ်၍ ပြည်တွင်းငြိမ်းချမ်းရေးအားမည်သို့ ဖေါ်ဆောင်သွားမည်ကို မသိရ။ ရက်ပိုင်း အတွင်း မှာပင် ဖွဲ့ စည်းပုံအခြေခံဥပဒေနှင့် စပ်လျှဉ်း၍ လူထုထံမှ သဘောထားဆန္ဒရယူမည်ဟု ကြားရ သော် လည်း ဘာကို ရယူမည်မှန်းမည်သူမျှ နားလည်မည်မထင်ပါ။ သာဓကအားဖြင့် ဖက်ဒရယ်ပြည်ထောင်စု တည်ဆောက်နိုင်ရေး ရည်မှန်းချက်ဖြင့် ၂၀၀၈ ဖွဲ့ စည်းပုံကို ပြင်ရန်ကြိုးပမ်းမည်ဆိုပါက အောက်ပါ အခြေခံကျောရိုး ငါး ခုကို မလွဲမသွေ ပြင်ရပါမည်။\n(၁) မြန်မာပြည်နယ် အပါအ၀င် ပြည်နယ်များဖြင့် ပြည်ထောင်စုကို ဖွဲ့ စည်းခြင်း နှင့် ဖက်ဒရယ် ပြည်ထောင်စု ဖွဲ့ စည်းပုံအခြေခံဥပဒေ ဘောင်အတွင်းတွင် ပြည်နယ်များအလိုက် ပြည်နယ်ဖွဲ့ စည်းပုံအခြေခံဥပဒေ များရေးဆွဲစေကာ ကိုယ်ပိုင်အုပ်ချုပ်ခွင့် ပေးအပ်ခြင်း။\n(၂) စစ်တရားရုံး (Court Martials) များအား အရပ်ဘက်ဆိုင်ရာ တရားရုံး၏ အယူခံစီရင်ပိုင်ခွင့် အာဏာ ကျင့်သုံးမှုအောက်တွင်ထားရှိရေး အခြေခံမှ နေ၍ လွတ်လပ်၊ ဘက်မလိုက်၊ ထက်မြက်သော တရားစီရင်ရေး စနစ်ကို တည်ထောင်ကျင့်သုံးခြင်း။\n(၃) သမတ အုပ်ချုပ်ရေးစနစ် အစစ်လည်း မဟုတ်၊ ကမ္ဘာပေါ်ရှိမည်သည့် သမတနိုင်ငံတွင်မျှလည်း မကျင့်သုံး၊ ရွေးကောက်ပွဲအနိုင်ရ နိုင်ငံရေးပါတီက အစိုးရ ဖွဲ့ ရေးကို ငြင်းပယ်ထားပြီး စစ်အာဏာရှင်စနစ်တည်တန့်ခိုင်မြဲရေးကို သာ အာမခံချက်ပေးထားသည့် သမတအုပ်ချုပ်ပုံစနစ်နှင့် သမတ ရွေးချယ်တင်မြှောက်ပုံစနစ်အစား ၀န်ကြီးချုပ်ဦးဆောင်သည့် အုပ်ချုပ်ပုံစနစ်[iii] သို့ ပြောင်းလဲ ကျင့်သုံးခြင်း။\n(၄) သဘာဝသယံဇာတများအား ပြည်ထောင်စု နှင့် ပြည်နယ်များအတွင်း မျှတစွာ ခွဲဝေသုံးစွဲခြင်းနှင့် ပြည်နယ်များအတွင်းရှိ လက်နက်ကိုင်တပ်ဖွဲ့ များတရားဝင် ရပ်တည်နိုင်ရေးအတွက် ဖက်ဒရယ်ပြည်ထောင်စု တပ်မတော် တည်ထောင်ခြင်း။ နှင့်\n(၅) လွတ်လပ်သည့် ပြည်ထောင်စု ရွေးကောက်ပွဲကော်မရှင် ဖွဲ့ စည်းခြင်း နှင့် ပြည်နယ်များ အတွင်း တွင်လည်း သက်ဆိုင်ရာပြည်နယ်အလိုက် ဥပဒေပြုရေး၊ အုပ်ချုပ်ရေးတာဝန်ထမ်းဆောင်မည့် ကိုယ်စားလှယ်များအား လွတ်လပ်စွာရွေးချယ်တင်မြှောက်ခွင့် ရှိစေခြင်း။\nအထက်ပါ ငါးချက်ခန့် မျှကို အနည်းဆုံးအနေဖြင့် ပြင်ပေးရန်မကြိုးစားဘဲ ဖက်ဒရယ်မူကို လက်ခံပါ သည်ဟု မြည်တမ်းကာ ထိုင်နေရုံမျှနှင့်တော့ တိုင်းရင်းသားများကြေနပ်စေရန် နှစ်သိမ့်သည့် သဘောမျှသာ ရှိပါမည်။ ပြည်တွင်းငြိမ်းချမ်းရေးသည် ဝေလာဝေးပါမည်။ ဤသို့ မဖြစ်သင့်ပါ။ အမျိုးသားဒီမိုကရေစီ အဖွဲ့ ချုပ်သည် ပြတ်သား သည့် ဖွဲ့ စည်းပုံအခြေခံဥပဒေလမ်းကြောင်းကို လျှောက်လှမ်းလိမ့်မည်ဟု မြှော်လင့်ဆဲ ရှိကြပါ သည်။\nအထက်ပါ ကျောရိုးငါးချက် ခန့် မျှကို တပြိုင်တည်းပြင်ရန်လိုပါမည်။ တခုနှင့်အခြားတခု ဆက်စပ်၊ ထောက်သူနေသောကြောင့်ဖြစ်သည်။ ရှည်မည်စိုး၍ အသေးစိပ်ကိုတော့ ဤဆောင်းပါးတွင် မရေးတော့ပါ။ ယင်း ကျောရိုးတို့ ကို ပြင်ပြီးနောက် ကျန်သည့် အသေးစိပ်များအား တဖြေးဖြေးပြင်သွားနိုင်ပါမည်။ ဤတွင်ပြသနာရှိလာပါပြီ။ ဤအခြေခံကျောရိုးများအား ပြင်၍ရနိုင်ပါမည်လား ဟူသော မေးခွန်းဖြစ်သည်။ အခြေခံကျသည့် ကျောရိုးမှန်သမျှ ပြင်လို့ မရနိုင်အောင်ပင် ၂၀၀၈ ဖွဲ့ စည်းပုံက သံကွန်ချာနှင့် အုပ်ထားပြီးဖြစ်သည်။\nပြီးခဲ့သည့် ရက်သတ္တနှစ်ပတ်က ဘီဘီစီတွင် ၂၀၀၈ ဖွဲ့ စည်းပုံကို ပြင်မလား အသစ်ဆွဲမလား ဟူသော ခေါင်းစဉ်နှင့် ဆွေးနွေးသောအခါ SNLD ပါတီ မှ ဦးစိုင်းဆောင်စီ က ဖွဲ့ စည်းပုံပြင်ဆင်ရေးကို ပြဌာန်းထားသည့် ပုဒ်မ ၄၃၆ မှာ အဓိကဖြစ်ကြောင်း နှင့် ယင်းကိုပြင်ဆင်နိုင်လျှင်အားလုံးအဆင်ပြေသွားနိုင်ကြောင်း ဆွေးနွေးခဲ့သည်။ စာရေးသူကမူ ပုဒ်မ ၄၃၆ ကိုပင်ပြင်ရန် မဖြစ်နိုင်ဟု ထောက်ပြခဲ့သည်။ အဘယ်ကြောင့်ဆိုသော် ပုဒ်မ ၄၃၆ သည်ပင် ပြင်ရန်ခက်အောင်တမင်သတ်မှတ်ထားသည့် ကျောရိုးပြဌာန်းချက်များတွင် အကြုံးဝင်သောကြောင့်ဖြစ်သည်။ ဤလင့်ခ် တွင် နားဆင်ပါ။ https://docs.google.com/file/d/0BzC8VZhwp11AUlp6NjRiOFFuUnc/edit?usp=sharingလွှတ်တော်ကိုယ်စားလှယ်အားလုံး၏ ၇၅ ရာခိုင်နုန်းကျော်ရ ရမည့်အပြင် ပြည်လုံးကျွတ်ဆန္ဒခံယူပွဲ ကျင်းပ ပြီး မဲပေးပိုင်ခွင့်ရှိသူပေါင်း၏ ထက်ဝက်ကျော် ရမှသာ ပြင်နိုင်မည်ဖြစ်သောကြောင့်ပင်။ လွှတ်တော် ကိုယ်စား လှယ်အားလုံး၏ ၇၅ ရာခိုင်နုန်းကျော်ရရန်ဆိုသည်မှာပင် မဖြစ်နိုင်လောက်အောင်ခဲယဉ်းနေပြီ။ မဲပေးပိုင်ခွင့်သူ အားလုံး၏ ထက်ဝက်ကျော်ရရန်ဆိုသည်မှာ လုံးဝပင် မဖြစ်နိုင်ပါ။ မဲလာရောက်ပေးသူအားလုံး၏ ထက်ဝက်ကျော် ရလျှင် ပြင်ဆင်ခွင့်ပေးထားမည်ဆိုပါက မြှော်လင့်၍ရနိုင်ပါသေးသည်။ မဲပေးပိုင်ခွင့်ရှိသူ သန်းသုံးဆယ် ရှိမည် ဆိုကြပါစို့ ။ မည်သည့်နိုင်ငံတွင်မျှ သန်းသုံးဆယ်လုံးလာမပေးပါ။ မဲပေးပိုင်ခွင့်ရှိသူ အနည်းဆုံးငါးသန်း ခန့် မှာ နိုင်ငံခြား တိုင်းပြည်များတွင်ရောက်နေကြပြီ။ ပြည်တွင်းအနှံ့ အပြားနှင့် နယ်စပ်များမှာ စုစုပေါင်းသန်းချီရှိမည့် ဒုက္ခသည်များ မဲပေးခွင့်မရကြ။ မှတ်ပုံတင် မရှိသူများ မဲပေးခွင့်မရကြ။ စိတ်မ၀င်စား၍မဲလာမပေးသူကလည်း အရေအတွက် နည်းမည်မဟုတ်။ သန်းသုံးဆယ်အနက် သန်းနှစ်ဆယ် မဲလာပေးမည်ဆိုလျှင်ပင် အနိုင်နိုင်။ မဲလာရောက်ပေးသူ သန်းနှစ်ဆယ် အနက် ဆယ်သန်းကျော်က ဖွဲ့စည်းပုံပြင်ရန် မဲပေး၍ပြင်ခွင့်ရနိုင်လျှင်ဖြစ်နိုင်သေးသည်။\nယခုမူ ဤသို့ မဟုတ်ပါ။ မဲလာရောက်ပေးသူအရေအတွက်အပေါ်တွင် ထက်ဝက်ကျော် ကို တွက် ချက်ခြင်းမဟုတ်။ မူရင်း မဲပေးပိုင်ခွင့်ရှိသူအရေအတွက်အပေါ်တွင်တွက်ချက်ခြင်းဖြစ်သည်။ သန်းနှစ်ဆယ် အနက် ၁၅ သန်းကျော်က ထောက်ခံမဲပေးမှ ဖွဲ့ စည်းပုံ၏ ကျောရိုးများကို ပြင်ခွင့်ရနိုင်မည်ဖြစ်သည်။ ရိုးရိုးသားသား မဲပေး ကြဦးတော့ သန်းနှစ်ဆယ် အနက် ၁၅ သန်းကျော်မဲအား မည်သည့်နည်းနှင့်မျှ မရနိုင်ပါ။ ၂၀၀၈ ဖွဲ့ စည်းပုံကို အတည် ပြုခဲ့တုံးကကဲ့သို့ မဲမသမာမှုများ ပြုပါက မဲ၁၅ သန်းကျော်မဆိုထားနှင့် ၁၀ သန်းကျော်ပင်မရနိုင်ပါ။ ပြင်၍မရနိုင် အောင်ကို လုပ်ထား သောဖွဲ့ စည်းပုံဖြစ်သည်။\nဒေါ်အောင်ဆန်းစုကြည် ခမျာ စစ်ခေါင်းဆောင်ဟောင်း သစ်များက ဖွဲ့ စည်းပုံကိုကိုင်သည့် နိုင်ငံရေး ကစားကွက်တွင် သွက်သွက်လည်နေရှာသည်။ ဦးသိန်းစိန်က ဒေါ်အောင်ဆန်းစုကြည် သမတ ဖြစ်လျှင်လည်း သူ လက်ခံပါမည် ဟု ပြောလိုက်သည့် အချိန်တွင် မြှော်လင့်ချက် မြင့်မိုရ်တောင် ဖြစ်သွားပုံရသည်။ ကာလအတန်ကြာ သော အခါ ဒေါ်အောင်ဆန်းစုကြည် သမတ ဖြစ်ဘို့ ဖွဲ့ စည်းပုံပြင်ရေးမှာမူ သူ့ အလုပ်မဟုတ် ဟု ပြောလိုက်သောအခါ မြှော်လင့်ချက်က မရေမရာဖြစ်သွားပြန်သည်။ ပြီးခဲ့သည့်ရက်ပိုင်းကပင် ဦးရွှေမန်းက သူ နှင့် ဒေါ်အောင်ဆန်းစုကြည် တို့သမတရွေးပွဲတွင် သန့် သန့် ရှင်းရှင်းယှဉ်ပြိုင်ကြမည်ဟု ပြောသောအခါ ၀မ်းသာရမလိုလို ဖြစ်ပြန်သည်။ သို့ ရာ တွင်တဆက်တည်းမှာပင် ဖွဲ့ စည်းပုံပြင်ဆင်ရေးကတော့ ကော်မတီ ဖွဲ့ ထားပါပြီဟု ဆိုကာ ခေါင်းရှောင်သွားပြန်သည်။\nဗေဒင်မေးလျှင် ဆန်ကုန်နေပါမည်။ ဒေါ်အောင်ဆန်းစုကြည် သမတ ဖြစ်ဘို့ တခုတည်းအတွက်သက် သက် ဖွဲ့ စည်းပုံကို ပြင်ပေးမည် မဟုတ်ပါ။ ပြီးခဲ့သည့်ရက်ပိုင်းကပင် တစည ပါတီမှ ဦးဟန်ရွှေက လက်မခံနိုင်ကြောင်း ဗြောင်ပြောသွားခဲ့ပါပြီ။ ကြံ့ဖွံ့ ပါတီထဲတွင် ဒေါ်အောင်ဆန်းစုကြည်ကို ကြည့်မရသော ပုဂ္ဂိုလ်အတော်များများ ရှိနိုင်သေးသည်။ ၇၅ ရာခိုင်နုန်းပင်မရနိုင်တော့ကြောင်း ထင်ရှားနေပါပြီ။ ထို့ အပြင် လွှတ်တော်တခုတည်း ၏ သဘောဖြင့် ပြင်၍မရ။ ပြည်လုံးကျွတ်ဆန္ဒခံယူပွဲ ကျင်းပရပါဦးမည်။ ယခုမူ ဤကိစ္စအတွက် လွှတ်တော်အတွင်းမှာ ဆွေးနွေးသည့် အဆင့်ပင်မရောက်သေး။ ၂၀၁၅ ရွေးကောက်ပွဲ မတိုင်ခင် ဒေါ်အောင်ဆန်းစုကြည်သမတ ဖြစ်ရေး အတွက် ပြည်လုံးကျွတ်ဆန္ဒခံယူပွဲ ကျင်းပပြီး ဖွဲ့ စည်းပုံပြင်ပေးမည်ဟူသည်မှာ စိတ်ကူးယဉ်အိပ်မက်ဟု ယူဆသည်။ ဒေါ်အောင်ဆန်းစုကြည်သည် ယင်းအိပ်မက်မှ နိုးထသင့်ပါပြီ။\nတိုင်းရင်းသားလက်နက်ကိုင်အဖွဲ့ အစည်းများအနေဖြင့်မူ ဒေါ်အောင်ဆန်းစုကြည်သမတ ဖြစ်ရေး၊ မဖြစ်ရေးကို သိတ်ပြီးစိတ်မ၀င်စားကြ။ သူတို့ မှာ ဘ၀ရှိသည်။ ခံစားချက်ရှိသည်။ ဖက်ဒရယ်ဖွဲ့ စည်းပုံ ဗဟုသုတများ၊ နိုင်ငံရေးအတွေ့ အကြုံများလည်း ထိုက်သည့်အားလျှော်စွာရှိနေကြပါပြီ။ သူတို့ လမ်း သူတို့လျှောက်နေကြပါပြီ။ ဖက်ဒရယ်ပြည်ထောင်စု တည်ဆောက်ရေးကိုသာ အများဆုံးဦးတည်ကြိုးပမ်းနေကြသည်။ မည်သူ သမတဖြစ်နေပါစေ။ ဖွဲ့ စည်းပုံ၏ အခြေခံကျောရိုးများက ဖက်ဒရယ်အခြေခံကို အုတ်မြစ်မချနိုင်သမျှ ၄င်းတို့ အတွက် မည်သည့်အခွင့်အရေး မျှ ရနိုင်မည် မဟုတ်ကြောင်း ရှင်းလင်းစွာ နားလည်နေကြသည်။\nဤနောက်ခံအခြေအနေတွင် ဒေါ်အောင်ဆန်းစုကြည်သည်လည်းကောင်း၊ အမျိုးသားဒီမိုကရေစီ အဖွဲ့ချုပ်သည်လည်းကောင်း၊ မည်သည့်လမ်းကို ရွေးချယ်ပါမည်နည်း။ ၂၀၀၈ ဖွဲ့ စည်းပုံ၏ ကျောရိုးများအား ပြင်ရေးဆို သည်မှာ လက်တွေ့ မဖြစ်နိုင်ပါ။ ဖြစ်နိုင်သည်ဟု ဆိုပါက ၂၀၁၅ မတိုင်ခင် လူထုအားလက်တွေ့ ကျကျ ဖေါ်ဆောင်ပြ ရန် တာဝန်ရှိပါမည်။ ၂၀၁၅ အလွန်ကို လူထုအားယုံမှားကိုးစား စောင့်ခိုင်းမထားသင့်တော့ပါ။ အချိုးကျ ကိုယ်စားပြု ရွေးကောက်ပွဲစနစ်ကို ကျင့်သုံးခြင်းဖြင့် လွှတ်တော်အတွင်းမည်သည့်ပါတီမျှ ၅၀ ရာခိုင်နုန်းမကျော်အောင် စီစဉ်။ မည်သည့်အခါမျှ ဖွဲ့ စည်းပုံကို ပြင်၍မရနိုင်အောင်ခြေလှမ်းနေကြပါပြီ။ သို့ ဖြစ်၍ အရေးမပါသည့် ပြဌာန်းချက် အချို့ပြင်ပေးခြင်းကို လက်ခံလျှက်၂၀၀၈ ဖွဲ့ စည်းပုံ အောက်တွင် ခေါင်းလျှိုးဝပ်တွားဆက်သွားမည်လား။ ဖက်ဒရယ် ပြည်ထောင်စု ဖွဲ့ စည်းပုံအခြေခံဥပဒေ သစ်တခုပေါ်ပေါက်လာ အောင် တိုင်းရင်းသားအဖွဲ့ အစည်းများနှင့် လက်တွဲ ကာ ငြိမ်းချမ်ရေးရရန် ဆောင်ရွက်သွား မည်လား ဟူသည်ကို ရွေးရန်သာ ရှိပါသည်။\nဒေါ်အောင်ဆန်းစုကြည်အား အသက်အရှည်စေခြင်ဆုံး ပုဂ္ဂိုလ်မှာ စာရေးသူဖြစ်မည် ထင်သည်။ ၂၀၀၈ ဖွဲ့ စည်းပုံအခြေခံဥပဒေအောက်သို့ သူမဦးဆောင်ဝင်ရောက်ခဲ့သည့် လမ်းကြောင်းမှားကို သူမ အသက် ထင်ရှား ရှိနေစဉ် ကိုယ်တိုင် ပြန်ပြင်ပေးခဲ့စေလို၍ ဖြစ်သည်။ စစ်အာဏာရှင်စနစ်က အလိုခြင်ဆုံးဖြစ်သည့် “တရားဝင်မှု”[iv] အား သူမက ဦးဆောင်အပ်နှင်းခဲ့၍ဖြစ်သည်။ ကြားဖြတ်ရွေးကောက်ပွဲဝင်ခဲ့သည့် အချိန်မှ စရေတွက် လျှင် တနှစ်ခွဲမျှရှိ သွား ခဲ့ပြီ။ ဥပဒေစိုးမိုးရေး၊ ငြိမ်းချမ်းရေး၊ ဖွဲ့ စည်းပုံပြင်ဆင်ရေးတို့ အတွက် မည်သည့်အရာကိုမျှ ထိထိ ရောက်ရောက် မလုပ် ဆောင်နိုင်ခဲ့ပါ။ ဤအတိုင်း မရေမရာဆက်သွားနေလျှင် နောက်တနှစ်ခွဲမှာ မကြာခင်ကုန်ဆုံး၊ ၂၀၁၅ ရွေးကောက်ပွဲ ကို ဖြတ်သန်း၊ ၂၀၀၈ ဖွဲ့ စည်းပုံ ရေရှည်တည်တန့် ခိုင်မြဲသွားပြီး သားစဉ်မြေးဆက်စစ်ကျွန်ဘ၀ တွင် နွန်နစ်နေပါမည်။ ဒေါ်အောင်ဆန်းစုကြည်သည် လာမည့် နောက်မျိုးဆက်ခလေးများအား ဤသို့ ချန်မထားရက်သင့်ပါ။ သူမကိုယ်တိုင် ရှင်းခဲ့ဘို့ တာဝန်ရှိပါသည်။ ယူအင်န်အက်ဖ်စီက တပြည်လုံးအပစ်ရပ်စာချုပ်တွင် သက်သေအဖြစ် လက်မှတ်ထိုးရန်\nသူမအား ကမ်းလှမ်းနေသည့် အခွင့်အလန်းကို ဆုပ်ကိုင်ကာ ဖက်ဒရယ်ပြည်ထောင်စု တည်ဆောက်ရေးအတွက် တိုင်းရင်းသားအဖွဲ့ အစည်းများ နှင့် အတူ မားမားရပ်ကာ စတင်ကြိုးပမ်းသင့်ပါပြီ။စာရေးသူသည် ဒေါ်အောင်ဆန်းစုကြည်ကိုဖြစ်စေ၊ အမျိုးသားဒီမိုကရေစီအဖွဲ့ ချုပ်ကို ဖြစ်စေ နစ်နာ ထိခိုက်စေလိုသော ယုတ်ညံ့သည့် စိတ်ဓါတ်ဖြင့် ဝေဘန်တိုက်ခိုက်နေခြင်း အလျှဉ်းမဟုတ်ပါ။ ပြည်တွင်းငြိမ်းချမ်းရေး အတွက် အဖွဲ့ ချုပ်၏ သမိုင်းဝင်ကြိုးပမ်းမှုအနေဖြင့် ဆောင်ရွက်စေလို၍သာ ဖြစ်သည်။ အဖွဲ့ ချုပ်အဖွဲ့ ဝင်တဦးမဟုတ်ခဲ့ သော်လည်း ဥပဒေကြောင်းအရတတ်နိုင်သမျှ ပံ့ပိုးပေးခဲ့သူဖြစ်သည်။ သာဓက တရပ် အနေဖြင့် ဒီပဲယင်း လုပ်ကြံမှု အရေး ယူဆောင်ရွက်ရေးကော်မရှင်တွင် တာဝန်ယူခဲ့သည့် အစီရင်ခံစာကို ဤလင့်ခ်များတွင် ရှုပါ။\nအောင်ထူး (ရှေ့ နေ)\nဥပဒေအထောက်အကူပြု ကွန်ယက် တည်ထောင်သူ အောက်တိုဘာလ (၁၄) ရက် ၂၀၁၃ ခုနှစ်\nPosted by PKD at 2:33 AM\nDon't you know that NLD is working under constitution. Their Party is not opposition anymore buddy. If so we should have heard something that against government policies which are don't make any sense. They all on the same boat now. Don't trust anyone, if you do so you will be one of them sooner or later.


တစ်နိုင်ငံလုံးပစ်ခတ်တိုက်ခို်က်မှု ရပ်စဲရေးသဘောတူစာချုပ် လက်မှတ်ရေးထိုးထားသော တိုင်းရင်း သား လက်နက် ကိုင် အဖွဲ့အ စည်းများ (NCA-S EAO) က ပြုလုပ်ကျင်းပသည့် “ငြိမ်းချမ်းရေးဖြစ်စဉ်တွင် အမျိုးသမီးများ၏ ပါဝင်မှုနှင့် ခေါင်းဆောင် မှုမြင့် မား ရေးဆိုင်ရာ အလုပ်ရုံဆွေးနွေးပွဲ” (Workshop for Women Leadership in Peace Process- WLPP) (စတုတ္ထအကြိမ်) ကတော့ အောင်အောင်မြင်မြင် ပြီးစီးသွားခဲ့ပါပြီ။ အလုပ်ရုံဆွေးနွေးပွဲများကလည်း တစ်ကြိမ်ထက် တစ်ကြိမ် ပို, ပိို ပြီးတော့ အားကောင်းလာ...\nTerms of ReferenceBackground Aiming to bring an end to seven decades of civil war in Myanmar, eight Ethnic Armed Organizations signed the Nationwide Ceasefire Agreement (NCA) with the Government of Myanmar on 15 October 2015. The Peace Process Working Team...\nတစ်နိုင်ငံလုံးပစ်ခတ်တိုက်ခိုက်မှုရပ်စဲရေးသဘောတူစာချုပ် လက်မှတ်ရေးထုုိးထားသော တုုိင်းရင်း သားလက်နက်ကုုိင်အဖွဲ့အစည်းများ (Nationwide Ceasefire Agreement-Signatories, Ethnic Armed Organization) မှ ပြည်သူ့လွှတ်တော်ဥက္ကဋ္ဌဟောင်း ဦးဝင်းမြင့်အား ပြည်ထောင်စုသမ္မတမြန်မာနိုင်ငံ တော်၏ သမ္မတအဖြစ် ရွေးကောက်တင်မြှောက်ခံရမှုအတွက် ဝမ်းမြောက်ကြောင်းနှင့် နိုင်ငံ တော်၏သမ္မတ သစ်အဖြစ် ကြိုဆိုကြောင်း ဖော်ပြအပ်ပါသည်။NCA-S EAO အနေဖြင့် နိုင်ငံတော်အစိုးရ၊ တပ်မတော်၊ တိုင်းရင်းသားပြည်သူလူထုအားလုံးတို့နှင့် တူညီသည့် ဘုံပန်းတိုင်ဖြစ်သည့် ရေရှည်တည်တံ့ခိုင်မြဲသော ငြိမ်းချမ်းရေးရရှိရေးနှင့် ဒီမိုကရက်တစ်ဖက်ဒ ရယ်ပြည်ထောင်စု တည်ဆောက်ရေးတို့အတွက် သမ္မတကြီးဦးဝင်းမြင့်၏အစိုးရအဖွဲ့၊ တပ်မတော်တို့နှင့် တန်းတူရည်တူရှိသော တွေ့ဆုံဆွေးနွေးအဖြေရှာသည့် နိုင်ငံရေးယဉ်ကျေးမှုအသစ်မှ...\n“The Union Peace Conference can be expected to convene at late April or early May if the attitudes of holding national-level political dialogue can be realized,” said comrade Than Khe\nThe 7th Joint Implementation Coordination Meeting on Nationwide Ceasefire Agreement-NCA was held at the National Reconciliation and Peace Center in Nay Pyi Taw at2p.m of 28 February. “As it isapolitical dialogue, it is necessary to include...\nYour respected chairman, General Yar Pyae, and JMC-U members under his leadership, invitees from JMC-S level, technical support team members and all other working members, I would like to greet you all have peaceful mind and healthy body.Our presence and...\n14th Union Peace Dialogue Joint Committee meeting ကို ဒီကနေ့ ဖေဖော်ဝါရီလ (၂၇) ရက်နေ့၊ မွန်းလွဲ (၂:၀၀) နာရီတွင် နေပြည်တော်၊ အမျိုးသားပြန််လည်သင့်မြတ်ရေးနှင့် ငြိမ်းချမ်းရေးဗဟိုဌာနမှာ ကျင်းပလျက်ရှိပါတယ်။အစည်းအဝေးမှာ မွန်ပြည်သစ်ပါတီ (NMSP) နှင့် လားဟူဒီမိုကရက်တစ်အစည်းအရုံး (LDU) တို့မှတစ်နိုင်ငံလုံးပစ်ခတ်တိုက်ခိုက်မှုရပ်စဲရေး သဘောတူစာချုပ် (NCA) တွင် ပါဝင်လက်မှတ်ရေးထိုးခဲ့မှုအား တင်ပြခြင်း၊ UPDJC ပြင်ဆင်ဖွဲ့စည်းရေးကိစ္စ၊ နိုင်ငံရေးဆွေးနွေးမှုဆိုင်ရာ ကဏ္ဍအလိုက် လုပ်ငန်းကော်မတီများ ပြင်ဆင်ဖွဲ့စည်းရေးကိစ္စ၊ အမျိုးသားအဆင့်နိုင်ငံရေးဆွေးနွေးပွဲများ ကျင်းပရေးကိစ္စ၊ လူထုတွေ့ဆုံပွဲများကိစ္စ အစရှိသည့်...


Tencent သည် streaming platform Douyu ကို ပုဂ္ဂလိကပိုင် ပြုလုပ် - Pandaily\nTencent သည် streaming platform Douyu ကို ပုဂ္ဂလိကပိုင် ပြုလုပ်\nJan 28, 2022, 12:31ညနေ 2022/01/28 14:04:41 Pandaily\nTencent သည်၎င်း၏ streaming platform တစ်ခုဖြစ်သော Douyu ကို ပုဂ္ဂလိကပိုင် ပြုလုပ် ရန်စီစဉ် နေသည်။ရိုက္တာၾကာသပေတး ေန႔က သတင္းေပးပို႔ ခဲ့ပါတယ္။ ဒီသတင္း နဲ႔ပတ္သက္ၿပီး ပါတီ ႏွစ္ခု စလံုးက သေဘာထား မွတ္ခ်က္ ေပးဖို႔ ျငင္းဆို ခဲ့ၾကပါတယ္။\nရိုက်တာ သတင်းဌာနက Tencent သည် အနည်းဆုံး ပုဂ္ဂလိက ရှယ်ယာ ကုမ္ပဏီ တစ်ခု နှင့်ပူးပေါင်း ရန်စီစဉ် ထားပြီး ရင်းနှီးမြှုပ်နှံမှု ဘဏ် များနှင့် ညှိနှိုင်း နေ သည်ဟုပြောကြားခဲ့သည်။ Tencent သည် လက်ရှိတွင် Douyu ၏ အစုရှယ်ယာ အများဆုံး ပိုင်ဆိုင် သူဖြစ်ပြီး ၃၇% ပိုင် ဆို င်ပြီး ယခုနှစ်တွင် အရောင်းအ ၀ ယ် ပြီးစီး ရန်ရည်ရွယ်သည်။ Douyu သည် Tencent ၏အဓိက ဂိမ်း စျေးကွက်ရှာဖွေရေး ပလက်ဖောင်း တစ်ခုဖြစ်ပြီး တရုတ်နိုင်ငံ ၏ဒုတိယ အကြီးဆုံး ဗီဒီယို ဂိမ်း streaming ဝက်ဘ်ဆိုက် ဖြစ်သည်။\nဒီ ကိစ္စနဲ့ အကျွမ်းတဝင် ရှိ သူတွေကို ကိုးကားပြီး Douyu အမှုဆောင်အရာရှိ တွေက သူတို့ရဲ့ အဓိက စီးပွားရေးလုပ်ငန်း အဖြစ် တိုက်ရိုက် ဂိမ်း များကို အခိုင်အမာ ပြောဆို သင့် သလား ၊။ Douyu ၏ ပူးတွဲ တည်ထောင် သူနှင့် ပူးတွဲ စီအီးအို Zhang Wenming သည် ပြီးခဲ့သည့် လက နုတ်ထွက် ခဲ့သော်လည်း တင်းမာ မှုများ လျော့နည်းသွား ခြင်းမရှိသေး ပေ။\n၂၀၂၁ ခုနှစ်ဒီဇင်ဘာ ၇ ရက်တွင် Douyu သည် ဒါရိုက်တာ ဘုတ် အဖွဲ့နှင့် စီမံခန့်ခွဲမှု အပြောင်းအလဲများကို ကြေငြာခဲ့သည်။ Zhang Wenming သည် ပုဂ္ဂိုလ်ရေး အကြောင်းပြချက် များကြောင့် ဒါရိုက်တာ နှင့် ပူးတွဲ စီအီးအို ရာထူးမှ နုတ်ထွက် ခဲ့သည်။ ပူးတွဲ တည်ထောင်သူ Chen Shaojie သည် ယခုအခါ ကုမ္ပဏီကို လည်ပတ် နေသည်။\nထူးခြား သည်မှာ Butterfish သည်အခြား ဂိမ်း တိုက်ရိုက် ထုတ်လွှင့် သည့် ပလက်ဖောင်း ဖြစ်သော Huya နှင့်ပူးပေါင်း ရန်စီစဉ် ခဲ့သည်။ သူတို့ ၏အာရုံစူးစိုက် မှုဆိုင်ရာ သဘောတူညီ ချက်အရ Tencent သည် Tiger Ya မှတစ်ဆင့် Butta ၏ရှယ်ယာ အားလုံး ကိုဝယ်ယူ ရန်စီစဉ် နေသည်ဟု အရိပ်အမြွက် ပြောကြားခဲ့သည်။ ငွေပေးငွေယူ ပြီးဆုံး သွားသောအခါ Tencent သည် ပေါင်းစပ်ထားသော အဖွဲ့ကို လွတ်လပ်စွာ ထိန်းချုပ် လိမ့်မည်။ ပြီးခဲ့သည့်နှစ် ဇူလိုင် ၁၂ ရက်တွင် Douyu သည် Huya နှင့်ပူးပေါင်း မှု သဘောတူညီချက် အား ရပ်ဆိုင်း ရန် အစီအစဉ်ကို တရားဝင် ဝက်ဘ်ဆိုက် မှတစ်ဆင့် ကြေငြာခဲ့သည်။\nဒါ့အပြင် ကြည့် ပါ:Douyu ကိုပူးတွဲ တည်ထောင်သူ Zhang Wenming သည် ဒါရိုက်တာ နှင့် ပူးတွဲ စီအီးအို ရာထူးမှ နုတ်ထွက် ခဲ့သည်\nBetta တစ်ချိန်ကတတိယ သုံးလပတ် စွမ်းဆောင်ရည် ကျေနပ် စရာ မဟုတ် ပါဘူးပြီးခဲ့သည့်နှစ် က၎င်း၏ သုံးလ တစ်ကြိမ် အစီရင်ခံစာ မှာပြ ထားတဲ့အတိုင်း ။ အချက်အလက်များအရ ၂၀၂၁ ခုနှစ်တွင် Q3 ပလက် ဖော င်း၏ ၀ င်ငွေ သည်ယွမ် ၂. ၃ ၄၈ ဘီလီယံ (အမေရိကန်ဒေါ်လာ ၃ ၆၉ သန်း) ရှိပြီး တစ်နှစ် ထက် တစ်နှစ် ၇. ၈% ကျဆင်းခဲ့ပြီး အသားတင် အရှုံး မှာယွမ် ၁၄၃. ၅ သန်း ဖြစ်သည်။ ၂၀၂၀ Q3 တွင် Douyu ၏အ သားတင် အမြတ် သည်ယွမ် ၅၉. ၆ သန်း ရှိသည်။\nTags ∗Tencent | douyu | game live streaming platform | live streaming\nDouyu ကိုပူးတွဲ တည်ထောင်သူ Zhang Wenming သည် ဒါရိုက်တာ နှင့် ပူးတွဲ စီအီးအို ရာထူးမှ နုတ်ထွက် ခဲ့သည်\nတရုတ်နိုင်ငံ၏ ဂိမ်း ဗဟိုပြု တိုက်ရိုက် ထုတ်လွှင့် သည့် ပလက်ဖောင်း Douyu က ပုဂ္ဂိုလ်ရေး အကြောင်းပြချက် များကြောင့် Zhang Wenming သည် ကုမ္ပဏီ ၏ဒါရိုက်တာ နှင့် ပူးတွဲ စီအီးအို ရာထူးမှ နုတ်ထွက် ကြောင်း ယနေ့ ကြေငြာခဲ့သည်။\nIndustry Dec 07 ဒီဇင်ဘာ 8, 2021\nTim Hougton သည္ တ႐ုတ္ေစ်းကြက္သို႔ ဝင္ေရာက္ၿပီး ႏွစ္ႏွစ္အၾကာတြင္ ေငြေၾကးလႊဲေျပာင္းမႈ ထပ္မံျပဳလုပ္\nေဖေဖာ္၀ါရီ ၂၆ ရက္က ကေနဒါေကာ္ဖီကုမၸဏီႀကီး Tim Horton က တ႐ုတ္ဖက္စပ္ လုပ္ငန္းအတြက္ ဒုတိယအၾကိမ္ ေငြေၾကးေထာက္ပံ့မႈ ၿပီးစီးေသာ္လည္း ရင္းႏွီးျမႇဳပ္ႏွံမႈပမာဏ အတိအက်ကိုမူ ထုတ္ေဖာ္ေျပာၾကားျခင္း မရွိေသးေပ။\nIndustry Feb 26 ဖေ‌ဖော်ဝါရီ 28, 2021\nတရုတ်နည်းပညာကုမ္ပဏီ ဆယ်ခုကို လက်ဝါးကြီးအုပ်မှု ဆန့်ကျင်ရေး ဥပဒေချိုးဖောက်မှုကြောင့် ဒဏ်ရိုက်ခံရ\nအမျိုးသားဈေးကွက်ကြီးကြပ်ကွပ်ကဲရေးအာဏာပိုင်အဖွဲ့ (SAMR) ရဲ့ သောကြာနေ့ထုတ်ပြန်ချက်အရဆိုရင် ကုမဏီပေါင်း ၁၀ဝ ကျော်ဟာ ရာထူးသက်တမ်းလွန်တဲ့အပြုအမူတွေကြောင့် အရောင်းအဝယ်ပြုလုပ်ရာမှာ ဒဏ်ရိုက်ခံရတယ်လို့ သိရပါတယ်။ ဒီအထဲမှာ Tencent, Tencent နဲ့ Drip trip တို့လို တရုတ်ရဲ့အကြီးဆုံး နည်းပညာကုမ္ပဏီကြီးလည်း ပါဝင်ပါတယ်။\nIndustry Mar 12 မတ် 13, 2021


KAIZEN | Myanmar Gazette News Media Forum Network\nHome » Business & Economics » KAIZEN\nPosted by ムラカミ on Jan 16, 2012 in Business & Economics, Creative Writing, Editor's Choice, Ideas & Plans, Think Tank | 42 comments\nchange Improvement Kaizen\nသဂျီးနာမည် KAI နဲ့ ဇမ်ဗုဒ္ဓဘာသာ ၀ါဒ ZEN ကိုတွဲရေးထားတယ်ဆိုပြီး\nခေါင်းစဉ်ဖတ်ပြီး လန့်မသွားပါနဲ့ဗျာ..KAIZEN ဆိုတာ သည်လိုပါ...။\n改善(KAIZEN) ရယ်ပါ ။ သူ့ကို သည်လို အဓိပ္ပါယ်ဖွင့်ကြတယ်ခင်ဗျ။\n改(Kai) - change, alter, correct, rectify\n善(Sen) - be good at, be apt to, be expert in\nသည်တော့ ခြုံငုံ ဘာသာပြန်လိုက်ရရင်ဖြင့် "ပိုမိုကောင်းမွန်လာအောင် ပြုပြင်ပြောင်းလဲခြင်း" လို့ အဓိပ္ပါယ် ထွက်မယ် ခင်ဗျ..\nသည်တော့ ကျနော် ဆွေးနွေးချင်တာလေးက ..ကောင်းသောဘက်ကိုရောက်အောင် ပြုပြင်ပြောင်းလဲခြင်း ဆိုတဲ့\nခေါင်းစဉ်အောက်က လို့ ဆိုနိုင်ပါတယ်ဗျာ ...။ အားလုံး သိကြတဲ့အတိုင်း သည်ရက်ပိုင်း ပြုပြင်မှုတွေ ပြောင်းလဲမှုတွေ...\n(ပြုပြင်တာနဲ့ . ပြောင်းလဲတာ မတူသေးဘူးရယ်..) တွေ့လာရ (၀ါ) အတွေ့ရ စိတ်,စိတ်လာ တယ်ခင်ဗျ ..။\nသည်နေရာမှာအခြေခံပြီး ဆွေးနွေးချင်တာကတော့ . ...\n1- Rightawrong\n2- Prevent the end of something good\n3- Increase the quality of life နဲ့ ပါ\nသည်၃ခု က အရေးအကြီးဆုံး ကို အစဉ်လိုက်  စီထားတယ်ပြောလို့ရတယ်ဗျ .....\n၁)မှားတာပြင် ၂)မှန်တာထိန်း ၃)ပိုကောင်းအောင်လုပ် သည်လိုမျိုးပါ ...\nmodel တခုတော့ မဟုတ်ဘူးဗျ. ..ဆိုရိုးလို့တောင် မဆိုနိုင်ဘူး...ဒါပေမယ့် ဒါအမှန်တရားပါ....\nအမှန်တရားပေမယ့် လက်တွေ့ ဖော်ဆောင်ရာမှာ အရေးအကြီးဆုံး အရေးအပါဆုံးတွေဟာ\nလုပ်ရအခက်ဆုံး ဖြစ်တတ်ပါတယ်...သည်တော့ ပြုပြင်ပြောင်းလဲရေး စကားစုကို သည်၃ ခုထဲ\nထည့်ပြီး ပြောကြကြေးဆို ....၃-၂-၁ နဲ့ သွားနေတယ်လို့ ဆိုချင်တယ်ဗျ...\nဖြစ်နိုင်ချေရှိတာလေးတွေ ...လွယ်တာလေးတွေကနေ စလုပ်တယ်ပေါ့ ...\n(Game Theory ကိုဆွဲပြောရရင်တော့ သည်နည်းက မှန်တယ်ဗျ...stage-by-stage ပါဗျာ...)\nမဝေးသေးတဲ့ အတိတ်ကို flashback ပြန်သွားမယ်နော ...\nနှစ်-၃၀ ကားပါမစ်ကိစ္စ ပေါ်တယ်ဗျာ..(Increase the quality of life)\nမြစ်ဆုံရပ်တယ်ဗျာ .. (Prevent the end of something good)\nကဲ အခု သည်နှစ်ထဲမှာ ဇန်-၁၃ လူ၆၀၀ကျော်ကိစ္စ (Rightawrong)\nကြားထဲမှာ omit လုပ်ထားတဲ့ ၂၀၁၁ အရေးပါသော အပြောင်းအလဲများ ကျန်ပါသေးတယ်ဗျ.....\nထားဝယ်-ကျောက်မီးသွေး ..ပြည်ပအခွန် .. ဆင်ဆာ-ဖြေလျော့ အစရှိသဖြင့်ပေါ့ ...\nပြောင်းတာတော့ပြောင်းနေပြီ ..အသေအချာပဲ ...ထိုအပြောင်းအလဲ နောက်ကွယ်က behind-the-scene\nရှိကောင်းရှိမယ် ...ကျနော်တို့ မသိသော ..မျှော်လင့်ချက် တန်ဖိုး တစုံတရာ ရှိကောင်းရှိမယ်....နှောင်ကြိုး...\nကတိက၀တ်...esteem, re-branding အများကြီးပေါ့ဗျာ ....\nကျနော့် (ပါဆင်နယ်လ် အတွေးကတော့) အဆိုပါ မသိကိန်းတွေအပေါ် သံသယထားမလား ....လက်ရှိအချိန်ထိ\nအောင်မြင် ပြီးစီးတဲ့ step အတွက် အားပေး လက်ခုတ်တီးမလား ဆို ..ကျနော် သေချာပါတယ် ဒုတိယတစ်ခုကို ရွေးပါတယ်\nသည်တော့ ၁၀၀% မဟုတ်သေးတောင် ..အရောင်လေးတွေ စွန်းထင်းနေရင်တောင် အပြုသဘောဆောင်တဲ့ ပြောင်းလဲမှုကို\nလေးစားစွာ ၀မ်းမြောက်စွာ ထောက်ခံ တဲ့အတွက် သည်စာစုကို ကျနော် ဂုဏ်ပြု တင်ဆက်ပါသည်ခင်ဗျား...\nKAIZEN ဘက် ပြန်သွားရအောင်နော....။\nKAIZEN ဆိုတာ စစ်ပြီးခေတ် အမေရိကန် အကူအညီနဲ့ Modern Japan ကို ပြန်လည်တည်ဆောက်ခဲ့တဲ့နေရာမှာ သုံးခဲ့တဲ့\nစနစ်ဖြစ်ပါတယ်ဗျ။ အမြဲတစေ ပိုကောင်းအောင်လုပ်မယ် ဆိုတဲ့ အနှစ်သာရကို အခြေပြုပါတယ်ခင်ဗျ...။ သည် theory ကို\nစတင်မိတ်ဆက်ခဲ့သူကတော့ W. Edwards Deming ဆိုတဲ့ အမေရိကန်လူမျိုး ပညာကျော်ကြီးပါပဲ ..... ။\n(သည်စာစုမှာ historical point of view သည် အဓိကမဟုတ်သည့်အတွက် ထိုဆရာကြီးအကြောင်းနှင့်\nHistory of Modern Japan ကိုချန်လှပ်ခဲ့ပါသည်..ဆက်လက်ဖတ်ရှုလိုသူများအတွက် ...)\nသည် theory အပေါ်မှာ မှ Kaizen Model ကွဲတွေ အများကြီး ထွက်ပေါ်လာပါတယ်ဗျာ ။ သည်ထဲမှာတော့ နာမည်အကြီးဆုံးက\nDeming circle(၀ါ) Shewhart cycle ပဲဖြစ်ပါတယ် .... နာမည်ကျော် Toyota Corporation ရဲ့\nProduction line မှာ သုံးခဲ့တဲ့ စနစ်လို့ ပြောစမှတ်ရှိပါတယ်ဗျာ။\n၂. Deming Circle/ Shewhart Cycle\nသည် Cycle ကို သူ့မှာ ပါဝင်တဲ့ အစိတ်အပိုင်းတွေရဲ့ နာမည်ကို အစွဲပြုပြီး P-D-C-A Cycle လို့လည်းခေါ်တယ်ခင်ဗျ....\n(Note: ယခင်က PDSA လို့ခေါ်ခဲ့ပါတယ်... S for study ပါ..)\nဟုတ်ကဲ့ ကျနော်တို့ သေချာစွာ အစီအစဉ်ချကြရပါမယ်။ who fails to plan, plans to fail ပါ...။\nPlanning ဘက်ကလည်း သက်ဆိုင်ရာ နည်း/အတတ် ပညာ၊ ငွေကြေး ၊အချိန်ကာလ .လူအင်အား ပါဝင်သင့်ပြီး\nSMART ဖြစ်ဖို့ လိုကြောင်းပါ..(Specific, Measurable, Achievable, Relevant, Timed[Scheduled])\nPlan ထားရင် Plan သလို Do ပေါ့ဗျာ .... ။ကျနော်တို့.. ပြုပြင်ပြောင်းလဲကြရအောင်ပါ....မကောင်းတဲ့\nဇရိုက်အို အကျင့်ဟောင်းတွေ ကိုယ်စီကိုယ်ငှ မြေမြှုပ်ပစ်ကြကြေးဗျာ...။ မခိုကြေး မ(တွက်)ကပ်ကြေးပေါ့..။\nPlanning fail, Doing fail ဒါကို သင့်တင့် ကောင်းမွန်တဲ့ စနစ်တခုထားပြီး Check လုပ်ဖို့ လိုပါတယ် ....\nQC ခေါ်မလားပဲ....။ ကျနော်တို့ fail အဖြစ် အများ ဆုံးက သည်နေရာဖြစ်တတ်လို့ပါ.....\nလွန်စွာကောင်းမွန်တဲ့ စနစ်သစ်ကြီး တခုကို Plan ပြီး လုပ်နည်းဆောင်တာ မှားယွင်း (၀ါ)\nသာမန်ညောင်ည plan တခုကို အဟုတ်ကြီးမှတ်ပြီး အားသွန်ခွန်စိုက် Do လိုက်ကြတာ ..ရုပ်လုံးပေါ်မှ လွဲမှန်းသိ..\nဆိုတာမျိုးတွေဟာ Check လုပ်ဖို့ ပျက်ကွက်ခဲ့ကြလို့ပါပဲ ....။ ၂၀၁၂မှာ Pizza Tower မဆောက်ပါရစေနဲ့တော့ဗျာ..။\nAct ကတော့ Action ကို ဆိုလိုပါသည်...။ lost in translation မဖြစ်အောင် အနည်းငယ် ရှင်းချင်ပါသည်..။\nAction ဟူသည် သရုပ်ဆောင်ခြင်း ဟုမဆိုလိုပါ....။ အရေးယူခြင်းဟု အဓိပ္ပါယ်ဖွင့်လျင်လည်း ..(Plan ကိုမဟုတ်ဘဲ\nPlanner, Doer များကို ဖြုတ်၊ထုတ်၊သတ် ခြင်း) ဘာသာပြန် ပြင်းထန်သွားဖွယ်ရှိပါသည်....။ Act သည် တကယ်တော့\nKaizen သာဖြစ်သည်... change to get better ဆိုပါစို့ ...။သည်တော့ Plan, Do, Check  ကို Act တစ်လုံးဖြင့်\nပြန်လည် ထိန်းကျောင်း တည့်မတ်ပေးခြင်း ဟု သတ်မှတ်နိုင်ပါသည် ....။\nအချုပ်ကို ပြောပါဆိုလျင် ပြုပြင်ပြောင်းလဲမှု များကို စနစ်တကျ ဖော်ဆောင်ရန်အတွက် KAIZEN လိုအပ်ပါသည်ဟု\nတင်ပြလိုပါသည်။ထိုလိုအပ်ချက်မှာ အုပ်ချုပ်သူ အာဏာရှိသူမှ မဟုတ်ပါ ကျနော်တို့အားလုံး အတွက်ဖြစ်ပါသည်...။\nပဒေသာပင် မဟုတ်သော ဒီမိုကရေစီ စနစ်တွင် Kaizen လိုပါသည် ...။ diversified လုပ်ထားသော စွမ်းအားစုများ ..\naccountability များ ...သာတူညီမျှသော recognition များ အတွက် ဖြစ်ပါသည်...။\nToyotaမှ ဟု တံဆိပ်ကပ်ကြသော ပိုကောင်းမွန်အောင် ပြုပြင်ထားသော Cycle ၂ထပ်ကွမ်းကို မိတ်ဆက်ချင်ပါသေးသည်....။\nမူလ P,D,C,A ၏ အမှန်တကယ် လုပ်ငန်းလုပ်ဆောင်သော D(Do) step တွင် task accomplished ဖြစ်အောင် မDo နိုင်သောအခါ\nယခု လက်ယာဘက်မှ Cycle ကို လည်စေရပါသည်..။\nP - Problem finding\nဒါဟာ ကျနော်တို့ အရိုးစွဲနေသော သမားရိုးကျ အလွတ်ကျက်ဖြေ ပညာရေး စနစ်၏ စာသင်ခန်းနှင့် လုံးဝ ကွဲပြားခြားနားပါသည်။\n(မသိရင် ဆရာမမေး စနစ်ကိုး ...နိုင်ငံတကာမှာတော့ မသိရင် libery သွား ..စာရှာဖတ်...အဲ ..ခုခေတ်တော့ Googling လုပ်...)\nသူ၏ အနှစ်သာရမှာ ယခုလိုဖြစ်ပါသည်..။ လုပ်ငန်းဆောင်ရွက်ရာတွင် မအောင်မမြင် ဖြစ်သည်ဆိုပါစို့ ....\nP - Problem finding ... ပြဿနာ အကြောင်းအရင်းကို ရှာပါသည်..။ (အကြောင်းကြောင့် အကျိုးဖြစ်တာရယ်လေ...)\nD - Display ... ဒါလည်း အလွန် တွေ့ရများသော case ဖြစ်ပါသည်...။ တဖက်လူ သဘောပေါက်နားလည်အောင်\nရှင်းလင်းပြသနိုင်စွမ်း နှင့်ဆိုင်ပါသည်...။ technician များတွင်ဖြစ်လေ့ရှိပါသည်..။ professional knowledge မရှိသူတယောက်\nမိမိ၏ professional field ထဲမှ tehcnical difficulites ကို နားလည်အောင် မည်မျှ ရှင်းလင်းပြောကြားတတ်ပါသနည်း ဆိုသော\nကိစ္စပင်ဖြစ်သည်...။ မိမိ၏ အထက်လူကြီးသည် မိမိကဲ့သို့ technical background မှ လာသူဖြစ်ချင်မှ ဖြစ်ပေလိမ့်မည်...။\nထိုလူ နားလည်အောင် မိမိပြဿနာကို ရှင်းပြတတ်မှသာ မိမိသည် တကယ် တတ်ကျွမ်းနားလည်သူဖြစ်ပါလိမ့်မည်...။\nစကားစပ်လို့ ပြောရရင် ဆေးကျောင်းက ဆရာတွေ ပြောသော စကားကို သွားသတိရပါသည်..။\n"မင်းကိုယ်မင်း သည် topic ကို တကယ်တတ်မတတ် သိချင်ရင် ဆိုက်ကားသမား ကိုနားလည်အောင် ရှင်းပြနိုင်လား ဆိုတာနဲ့\nစမ်း ကြည့်...." တဲ့ ..စကားလုံး အသုံးအနှုံးကြမ်းပါသည် ...။သို့သော် problem/case display ကို\nprofessional point of view မှ မဟုတ်ဘဲ public sense မှ နားလည်အောင် ရှင်းလင်းတင်ပြတတ်သော ability ကို\ntrain စေချင်သည့် စေတနာ စကားကြမ်းပင်ုဖြစ်ပါသည်...။ ကျနော်တို့ marketing မှာတော့ 7Ps ထဲက Physical evidence\nပင်ဖြစ်၏...။ intangible things များကို ပုံရိပ်များ model များ ..methodology များနှင့် မြင်သာအောင် Display\nC - Clear .. ဒါကတော့ Solution ကိုဆိုလိုခြင်းဖြစ်ပါသည် ..။  problem ကို display ရုံနှင့်မပြီး Clear လုပ်နိုင်မည့်\nsolution ကိုပါ တပါတည်း ရေးဆွဲ proposal ခြင်း ဟု ဆိုပါသည်..။(alternatives တွေရောပေါ့ ..)\nA- Acknowledgement ပြန်လည် သတင်းပို့ခြင်း ဟု ကြားဖူး မှတ်ဖူးပါသည်။ ဟိုဘက် နှင့် သည်ဘက်.. အထက်နှင့်အောက်\nသတင်းပို့ခြင်း အသိပေးခြင်း ဟု အကြမ်းဖျဉ်း ရှင်းချင်ပါသည်..။(ဆက်ပါဦးမည်)\nသည်လို P-D-C-A Cycle ၂ထပ်ကွမ်း လည်စေဖို့ Toyota ကလူတွေ ဘာတွေ လုပ်ခဲ့ရတယ် ဆိုတာ ဆက်လက်ဆွေးနွေးပါဦးမည်ဗျာ\n"မိမိကိုယ်ကိုမွမ်းမံခြင်း" မပြုလုပ်နိုင်ခင် "မိမိကိုယ်ကို ဆန်းစစ်ခြင်း" ဆိုတဲ့ step ကို ဖြတ်သန်းရပါတယ်ခင်ဗျ....။\nစနစ်ကျလွန်းတဲ့ လူမျိုး(လူမျိုးကြောင့် စနစ်ကျတာမဟုတ် .... စနစ်ရဲ့ တန်ဖိုးကိုသိပြီး စဉ်ဆက်မပျက်\nလေ့ကျင့်ထိန်းသိမ်းထားတဲ့ လူမျိုး) မို့ ...model လေးတစ်ခု ရေးဆွဲပြီး လိုက်နာကျင့်သုံးပါသတဲ့ ...ဒါကတော့\nဒါကတော့5Whys ပါပဲ .. Toyota Scenario လေး ဆိုပါစို့ရဲ့\nWhy? - The vehicle was not maintained according to the recommended service schedule.\n(fifth why,aroot cause)\nWhy? - Replacement parts are not available because of the extreme age of the vehicle.\n(sixth why, optional footnote)\n(ကျစ်လစ်မှု ဂုဏ်မြောက်လွန်းတာမို့ ...ဘာသာမပြန်တော့ပဲ သည်အတိုင်း ကူးထည့်လိုက်ပါတယ် ...5 Whys ဆိုပေမယ့် Optional အဖြစ်\n6th Why အထိ Normalized လုပ်သွားပါသည်..။)\nအခြားသော ဥပမာ တစ်ခုမှာ ..\nHuman Error နည်းနည်းသမျှနည်းအောင် ၊ ပပျောက်အောင်5Whys? မေးအပြီးမှာ 5Ss ကိုသုံးပြီိးကိုယ့်ဘက်က မ "ဟာ" အောင်\n5.5Ss\n5Ss of KAIZEN ကတော့ သည်လိုရယ်ပါ.။\n3. Sweeping or shining or cleanliness / systematic cleaning (Seiso)\nနောက်ပိုင်းမှာတော Safety, Security, Satisfaction ပေါင်းထည့်လိုက်လို့.. 8Ss အထိ ရှိလာပြီဖြစ်ပါတယ်.။\n(Influence of Theory Z. By Dr. William Ouchi ဟုပင်ယူဆပါသည်)\nသည်တော့ အထက်ကစာ ကိုပြန်ကောက်ရရင် လက်ယာဘက် P-D-C-A ရဲ့ အထွက်ရဲ့ input ဟာ လက်ဝဲဘက် P-D-C-Aရဲ့\nC- Check Phase ဖြစ်ပါတယ် ။ သည်လောက် စနစ်တကျ (အားလုံးကိုယ်စီ တာဝန်ရှိပါသည်) လုပ်ထားမှတော့...Check ရတာ\nသက်သာပါတယ်...(သက်သာတယ်ဆိုပြီးလည်း မခိုကြပါ စနစ်တကျလုပ်ပါတယ်..။) နေရာတိုင်း စနစ်တကျ လုပ်မှတော့\nမှန်ကန် မြန်ဆန် သွက်လက်ပြီး ဖွံ့ဖြိုးတိုးတက် လာရပါတော့တယ် လို့ ဆိုချင်ပါတယ်ခင်ဗျား ....။\nCase အရ ပြန်ထောက်ရရင်တော့ ..... (ကြောက်တော့ ကြောက်ပါရဲ့လေ......)\n၁) ဟိုရက်ပိုင်းက ၄လနဲ့ အပြီးတည်ဆောက်မယ့် စလုံးနဲ့တူအောင်လုပ်မယ့် ဘာညာ သတင်းတွေ ...\n၂) သည်ရက်ပိုင်း....၅၀၀၀ နဲ့ ၀ယ်လို့ရမယ့် ဆက်သွယ်ရေးပစ္စည်း ကိစ္စတွေ ...သတိပြုမိကြမယ် ထင်ပါတယ်ဗျာ ...။\nP-D-C-A ကြပါ ဆြာတို့ ...KAIZEN ကြပါ. ..။ အကောင်းတွေကြားမှာမှ ကောလဟလ  လိုလို ... april fool လိုလို\nအတည်ပေါက်နဲ့ နောက်တာလိုလို ဘာဂလိုလို တွေ မကြားချင်တော့ပါဘူးခင်ဗျ...။\nအကောင်းဆုံး ကြိုးစားကြည့်မယ် ..နောက်မှ(၀ါ) မမီမှ တောင်းပန်မယ်  ...ဒါမျိုးတွေတို့ ...\nတဖက်က..ပလင်န် ကိုချပြတယ် ... မဖြစ်နိုင်ကြောင်း တဖက်က ပြန်ချေပတယ်... ( မူးနေတာပဲ)\nကျနော်တို့ ..အားလုံးကိုတော့ ၅ထောင်တန် အိပ်မက်ကလေးတွေမက်စေတာတို့ ....\nစောင့်ပါ့မယ်ဗျာ ..စောင့်ပါ့မယ် ..(စောင့်ရတာကြာတယ်လို့လဲ မပြောတော့ပါဘူး..) step-by-step ပေါ့ ... ပြီး ..KAIZENပေါ့..\nကောင်းမွန်သောပြုပြင်ပြောင်းလဲမှုတွေ ကို ဖြစ်ပေါ်လာမယ်ဆို .အားပေးထောက်ခံ ပူးပေါင်း ပါဝင်ခြင်း အားဖြင့်\nပြည်သူထဲက ပြည်သူတယောက် အနေနဲ့ ပြည်သူ့ တာဝန်ကို ကျေစေရပါမယ်ဗျာ..။\n"နောက်လူမြည်းရင် ချိုပါစေ" နော .... ကျနော်တို့သမိုင်း ကို ကျနော်တို့ ဘယ်လိုရေးခဲ့တယ်ဆိုတာ ကျနော်တို့ ရဲ့ နောက်လူ\n(next generation)က မြည်းစမ်းရမှာပါ....။\nကျနော်တို့ကတော့ ဘာကို မြည်းခဲ့ပြီးပြီ ဆိုတာကိုတော့ အားလုံးလည်း သိပြီးသားမို့ ................\nInz@ghi @ စိန်ဇာဂီ\nဆြာသစ်ရဲ့ ဆင်မီနာ-၃ အမီ တင်ဆက်လိုက်ရပါသည်ခင်ဗျား...။\nကျနော့် ပိုစ့် ၁၀၀မြောက် သော ပိုစ့် ဖြစ်ပါသည်..။\nအမှတ်တရ အဖြစ် အပြုသဘောဆောင်မည့် …တန်ဖိုး တစုံတရာ ပေးဆပ်လိုခြင်းဖြင့် ရေးသားသီကုံးပါသည်..။\nလွပ်လပ်စွာ …ဝေဖန်ထောက်ရှုဆွေးနွေးငြင်းခုန် နိုင်ပါသည်။\nအပြုသဘော ဆောင်ရန်တော့ ဆန္ဒပြုပါသည်..။\nနောက်လူမြည်းရင် ချိုအောင် ကြိုးစားပါ့မယ်ခင်ဗျ\nမှားရင်လဲ ဗွေမယူပါနဲ့ .သဂျီးတူမကိုလဲ မယူပါနဲ့ \nကျနော်နဲ့ ဖြစ်နေလို့ ပါ\nအနှီဂိုဏ်းကိုတော့ နှူးဘာ ဂိုဏ်းချုပ်လည်း ကြောက်ရသဗျ…\nသဂျီးတူမ ကိုတော့ ယူဘာဘူးဂျာ ….\nပိုစ့် ၁၀၀ မြောက်ကို ဂုဏ်ပြုပါတယ်။\nသူတို့တွေများ ပိုစ့် ၁၀၀ ကို လွယ်လွယ်လေး ရေးနိုင်တယ်။\nအင်းလေ… ဘယ်တူပါ့မလဲ။ ကျောက်ခေတ်နဲ့ သံမဏိခေတ်ကိုးးးးး ကွာမှာပေ့ါ။\nဒါပေမယ့် ကိုယ်နိုင်တဲ့ဘက်က ပြောမယ်။\nလွတ်လပ်ရေး နော်။ လွတ်လပ်ရေး\nစိန်ပေါက်ပေါက် ပြောလို့ …ပြင်လိုက် တာမြန်လို့ …\nသဒ္ဒါဂိုဏ်းချုပ် မာမား အား ..\nနှူးဘာဂိုဏ်းချုပ် ဂီဂီ ဂါရ၀ပြုပါ၏..\nတရုတ်လိုတော့ gai shan (ကိုင်ရှန့်) လို့ အသံထွက်တယ် …. အဓိပါယ် အတူတူပဲ …\n၁၀၀ မြောက်ပို့စ်လေးက မှတ်သားစရာကောင်းပါတယ် …\nလေးလကတော့ နီးစပ်နေပါပြီ။။ ပြီးဖို့တော့ ဟုတ်ဘူး ။ တောင်းပန်ဖို့။ အခုမှ မြေဖောက်ပြီး soil test လုပ်တုန်းရှိသေးတယ် ။။ သို့သော်လည်း ကြိုဆိုပါတယ် ။\nကြယ်၅လေးတွေမလွှတ်တော့ဘဲ သကြားပွင့်လေးတွေလုပ်ကြရအောင်။ :grin: :grin:\nမစ္စတာဂီရေ အပုဒ် ၁၀၀ တောင် ရှိသွားပြီဆိုတော့ အလွန်ရေးအားကောင်းသူ အတွေးကောင်းသူ စိတ်ကူးကောင်းသူ ပုံပြောကောင်းသူ ဘူးအားကောင်းသူ( အဲလေ ယောင်ကုန်ပါပြီ ) တယောက်အဖြစ် အားပေးနေကြောင်းပါ…\nဒီစာစုလေးကလည်း အကောင်းမြင်တတ်သူတယောက်ရဲ့ သူတပါးကို အကောင်းမြင်တတ်အောင် အကောင်းမြင်စိတ်လေးဝင်အောင် အကျိုးအကြောင်းအဆိုးအကောင်းလေးများကို ချက်နဲ့လက်နဲ့ ရှင်းပြောသွားတဲ့ အတွက် အဖိုးတန်စာစုလေးဖြစ်ပါကြောင်း…\nPDCA ဆိုတဲ့ အခေါ်အဝေါ်များရော5Ss ဆိုတဲ့ အခေါ်အဝေါ်များရဲ့ အဓိပ္ပါယ်ကို ပါ အသေအချာနားလည်သွားကြောင်းပါ…\nကျွန်တော် ကြားဖူးနားဝရှိခဲ့တာလေးတွေ ရှင်းသွားလို့ ကိုဂီကို ကျေးဇူးတင်ပါတယ်။ တကယ်မှတ်သားစရာတွေပါဗျာ။ ဆြာဂီ ဆြာပေ ဆြာသစ် အစရှိတဲ့ ဆြာကြီးတွေ မြိုင်နေတဲ့ မန်းဂဇက်ကို\nအမြဲဖတ်နေမှတ်နေရတာ တကယ်ပညာလဲတိုး ဗဟုသုတလဲရပါတယ်ဗျာ။\nပို့စ် 100မှ သည်ထောင်ပေါင်းများစွာရေးနိုင်ပါစေဗျာ…..\n၁၀၀ မြောက်ပို့စ်အတွက် ဂုဏ်ယူပါတယ်ညီလေးရေ့။\nဆီမီနာကတော့ အကို ပိုင်တဲ့ ပစ္စည်းမဟုတ်လေတော့ မည်သူမဆို\nမတူညီတဲ့အမြင်တွေကိုရချင်လို့၊အဲဒီကမှပိုပြီး ဂုဏ်မြောက်တဲ့ “ရလာဒ်”ကိုလိုချင်တာမျိုးပါ။\nဆန့်ကျင်ဘက်သဘောဆောင်ပြီးဆွေးနွေးရင်လဲ လိုက်လံစဉ်းစားပြီး မှန်၏၊မမှန်၏ပေါ့နော်။\nအဲဒီအလေ့အကျင့်လေး ရသွားရင် ကိုယ့်သဘောထားနဲ့မတူလဲ ခင်မင်နွေးထွေးဆွေးနွေးနိုင်တဲ့\nအနေအထားကို ရောက်နိုင်မလားလို့ မျှော်ကြည့်မိတာပါ။\nအမှန်ကိုစွဲကိုင်ဘို့လိုပေမဲ့ မှားမှန်းသိရင်တော့ တောင်းပန်ရမှာပါဘဲ။\nဒီလိုဂေဇက်ကိုလက်ဆင့်ကမ်းထိန်းသိမ်းသွားရမှာမို့ ညီလေးအပါအဝင် အားလုံးရဲ့အင်အားတွေက\nအရေးပါတာပေါ့နော်။ အခုဆိုရင်အားလုံး ရဲ့ ဆွေးနွေးချက်တွေဟာ သဘောထားပေါ်မှာ\nဘဲ ဆွေးနွေးတတ်ကြတာမို့၊တဘက်ကပြန်ဆွေးနွေးလာတာကိုလည်း နာလည်နိုင်စွမ်းရှိလာကြပါပြီ။\nစိတ်သဘောထားတွေ ရင့်ကျက်ပြည့်ဝမှုကိုတန်ဘိုးထားသူတွေ များစွာတွေ့ရလို့လွန်စွာဝမ်းသာ\nနောက်ဆို ဆီမီနာတွေ ဆက်တိုက်ကိုလုပ်ရမှာပါ။\nအားလုံးသော အခြားမဲန်းဘာများကိုလည်း ဒီနေရာကဖိတ်ခေါ်ပါတယ်။\nမည်သူမဆို ဦးဆောင်ဆွေးနွေးပေးလို့ရတာမို့ ဆွေးနွေးပေးပါ။\nညီရဲ့စာလေးကို လေးလေးစားစား ဖတ်ပြီး တွေးမိတာလေးတွေပြောမယ်ညီရေ့\nအဲဒီနေရာက အရေးကြီးတဲ့ နေရာပါဘဲ။\nAttitude=စိတ်သဘောထားတွေ ပြောင်းရမှာ၊ပြောင်းကိုပြောင်းရမှာဆိုပေမဲ့ ပြောင်းချင်စိတ်\nအသိတရား=”Awareness”ကို ရေရှည်ထိန်းသိမ်းရေးက လိုအပ်သွားပြီ။\n(လုပ်ငန်းခွင်နဲ့မဆိုင်တဲ့သူဆိုရင်) ပါစင်နယ်ပြုပြင်ရေးကြတော့ အားနဲတယ်။\nဘယ်သူ က ” Check “မှာလဲ။\n” Check “တာကိုရော 100% လက်ခံမှာလား။ ကိုယ်ဟာကိုစစ်ရမယ်ဆိုရင်တော့ တိုးတက်ရေးနောက်ကျ\nကျနော် P-D-C-A model မူကွဲလေးတွေ ..စုထားမိတယ်ဗျာ…\nသို့သော် sector အလိုက် nature အလိုက် ဟိုဘက်သည်ဘက် နွယ်တာလေးတွေပါရဲ့ …\nခုရေးဖြစ်တာကတော့ အခြေခံ PDCA ကို Toyota modelနဲ့ဆွေးနွေးထားမိတာကိုးဗျာ…(Toyota model လည်း\nbasic ပဲ ရှိသေးရဲ့ ….)\nနောက်တခါတော့ applied SWOT ကို ရေးမယ် စိတ်ကူးမိတယ်ဗျာ …အားပေးပါဦးနော်…\nဆွပ်က် ကို matrix ချပြီး approach ခွဲကြည့်တဲ့အခါ..PDCA နဲ့ တိုက်ဆိုင်မှုလေးတွေ….တွေ့ရသေးတယ်ဗျာ…\nအားပေးတာ ..အားဖြည့်ပေးတာ… ကျေးဇူးတင်ပါသည်ကိုသစ်ရယ်…\n၁၀၀ မြောက် ပို့စ် အတွက်\nလေးလေးနက်နက်တွေ စဉ်းစားပြီး ကွန်းမန့်မပေးတာကြာပါပြီ။\nညီလေးရဲ့ ၁၀၀ မြောက်ပို့စ်လေးမှာတော့ ၀င်ပြီး လေးနက်လိုက်ပါတယ်။\nအပေါ်က ကိုသစ်ပြောသွားတဲ့ check ကိစ္စလေးပဲ ကိုယ်လည်း\nလူတစ်ဦးချင်းစီကို ရဲ့ အရည်အချင်းတွေကို\nစမ်းစစ်တဲ့အခါ evaluation form လေးတွေ စီမံထားဘို့လိုပါမယ်။\nကိုယ် အလုပ်လုပ်ခဲ့ဘူးတဲ့ ကုမ္ပဏီမှာတော့\nအဲဒီ evaluation form ကို ကိုယ်ကိုယ်တိုင် ပြုစုထားခဲ့ဘူးတယ်။\nအဲဒီ form ထဲမှာ ပါတဲ့ အချက်အလက်တွေကို အခြေပြုပြီး\nအရည်အချင်း အကဲဖြတ်ရတာလေးပါ။ ခေတ်တောင်တော်တော် နောက်ကျနေပြီထင်ပါတယ်။\nကုမ္ပဏီတစ်ခုနဲ့ တစ်ခုမတူကြဘူးပေါ့။ စီမံခန့်ခွဲသူပေါ်မူတည်ပါတယ်ဗျာ။\nအဲဒီ check သဘောနဲ့ တူတယ်လို့ ထင်မိတယ်။\nဒါက လူ တစ်ယောက်ခြင်းစီ အပိုင်းပါ။\nplan ကြီးတစ်ခုလုံးကို check လုပ်ဖို့ကတော့\nကိုယ့် အစ်ကို တာဝန်ယူဖေါ်ဆောင်နေတဲ့ plan တစ်ခုကို\nကိုယ့် ကို check လုပ်ဖို့ တာဝန်ပြန်မပေးဘို့ အရေးကြီးပါတယ်။\nအဲဒီ plan တွေ ဒုက္ခပေးတဲ့ ဒဏ်ကို ဒီနေ့အထိ မြန်မာပြည်သူတွေ\nဦးနေ၀င်း က လာစစ်လိုက်။ အောက်ကလူတွေက မိတ်ကပ်ဖို့ ပုံမှားရိုက်ပြီး ညာလိုက်\nနဲ့ မြန်မာပြည်ကြီး အဆင်းရဲဆုံး နိုင်ငံစာရင်းထဲ ရောက်သွားတာ ကို ကြည့်ရင်\nညီလေး ပြောတဲ့ check ကိစ္စ ဘယ်လောက်အရေးကြီးတယ်ဆိုတာ ထင်ရှားပါတယ်။\nအဲဒီ check လုပ်ရမယ့်လူတွေကိုတောင် သီးသန့်မွေးထုတ်သင့်တယ်လို့ ထင်မိတယ်။\nCheck ကိစ္စပဲ …သီးခြား ဆွေးနွေးကြစို့ …ကိုသစ်နဲ့ ကိုဘလက်ရေ…\n၁။ Check ကို ဘယ်လောက် လက်ခံတယ်ဆိုတဲ့ ကိစ္စ..။\nကျနော်တို့ ကျင့်ယူရဦးမှာပါဗျာ ….။စိတ်ဓါတ်ကလေးတွေ ပြင်ယူရဦးမှာပါ…။\nCheck အပိုင်းမှာ ကိုယ်တိုင် awareness နဲ့ ပဲ check -check အထက်ကပဲ စစ်ဆေးစစ်ဆေး..\nအနည်းဆုံးတော့ ထိုစစ်ဆေးခြင်း အလုပ်ကပင် အလုပ်တာဝန် တရပ်အနေနဲ့ cost ရှိနေပြန်တာကိုးဗျာ…။\n(ငွေကြေးမဟုတ်ရင်တောင် အနည်းဆုံး ပါဝင်ပတ်သတ်ရသူတွေ ….အချိန်ကုန်တာပေါ့….)\nစိတ်မချရလွန်းလို့ အလစ်မပေးရဲရလောက်အောင် စစ်နေရပြန်ပြီ ဆိုရင်တော့ management cost ထောင်းပြီ\nပေါ့ဗျာ….။ ကိုသစ်ပြောတဲ့… ပါဆင်နယ်လ် ပြုပြင်ရေးပါခင်ဗျာ ….။\n၂။ Check ရဲ့ သမာသမတ်ကျမှု …။\nကိုဘလက်ပြောသွားတဲ့ …evaluation form ပုံစံမျိုးပေါ့ခင်ဗျ …။\nHR ဘက်ကဆြာတွေကတော့ employee performance appraisal လုပ်တယ်ပြောကြတယ်ဗျာ…။\nperformance check ပေါ့…..။\n၁.internal personnel တွေသက်သက်သုံးမှာလား ..?\n(HR dept:, QC dept: လူမုန်းများတယ် ဆိုတာ ဒါမျိုး)\n၂. အပြင်က consultant တွေခေါ်သုံးမှာလား …\n(သည်ဘဲတွေ မသိပါဘူးကွာ သည် စတိုင်လ်နဲ့ လုပ်လို့ အဆင်ပြေနေတာ ကြာပါပြီ\nသူတို့ လျောက်ကျပ်တိုင်း လုပ်နေကြပုံကို ပြင်ရမှာလား …ခုလည်း အိုခေ နေတာပဲကော်….\nအီနားရှားတွေဗျ …..change management ဆေးခါး တိုက်ရမယ်ထင့် …)\n၃. matrix ဖွဲမယ်ဗျာ ..(အပြင်က consultant ကို အတွင်းက HR, QC နဲ့တွဲပြီး virtual teamဖွဲ့ပြီး check မယ်..)\nအကောင်းဆုံးလို့ ထင်စရာရှိပါတယ်.. ..၁- ဟာ အလုပ်ပျက်မယ် ၂ ဟာ ပိုက်ပိုက်ကုန်မယ် မဟုတ်ပါလား ..\nအဲ့ ၃ကျတော့ အလုပ်လည်းပျက် ပိုက်ပိုက်လည်း ကုန်တဲ့အပြင် သူတို့ virtual team ရဲ့teamwork ..ပြသနာ\nဒါတွေကြောင့်ပါ management cost ပိုထောင်းသွားနိုင်ကြောင်းပါ…..\nသည်တော့ ရပ်တည်မှု အရ …သမာသမတ် မဖြစ်တဲ့ ဆုံးဖြတ်ချက် ဖြစ်သွားသလား …\nပင်း တာလား …ကျောသား ရင်သားခွဲတာလား …ဆန္ဒကတိ လိုက်တာလား ….လားပေါင်းများစွာအရ..\nCheck ဟာ ၁၀၀%ပြည့် မျှတ ကောင်းမွန်ဖို့ မဖြစ်နိုင်ပါဘူးဗျာ…..\nCheck တဲ့ လူတွေကိုယ်တိုင်ကိုက မနုဿတွေကိုး ….။\nအချုပ်ဆိုရရင် ..personal (awareness, change, attitude, motivation, sense of responsibility)\nဒါတွေရှိမယ်ဆို …Check ဘက်က management cost သက်သာပြီး …တိုးတက်ပြောင်းလဲဖို့ အလွန်\nသည်လို ပြည့်ဝ ကျန ဖြောင့်မတ်ကျမယ်ဆိုရင်ဖြင့် …innovation ကိုအားပေးရာရောက်ပြီး ….\nမျှတ သင့်တင့်လျောက်ပတ်စွာသော …လောက လူ့ဘောင် ကို ဖောင်ကျူးနိုင်ပါမည်လို့\nအစ်ကိုတို့ အားပေးကြတာ ကျေးဇူး အများကြီးတင်ပါသည်….\nပြုပြင် ပြောင်းလဲရေးဆိုတာ …သည်လောက် မလွယ်မှန်းသိပါသည် ….သိလို့ တတ်လို့ ရေးနေတာလည်း\nမဟုတ်ပါ … တခုလောက်လေးပဲ အကောင်းဘက် ပြင်ကြည့်လျင်ဖြင့် …တစုံတရာသော အကျိုးရလာဒ်\n(သည်နေရာတွင် နှမ်းတစ်စေ့ဖြင့် ဆီမဖြစ် ဆိုသော ရှေးရိုးစကား ကိုဆန့်ကျင်ပါမည်…. )\nလူသန်း၆၀သည် တစ်ဦးလျင် နှမ်းတစ်စေ့ကျ လုံ့လပြုပါမူ ….နှမ်းစေ့ သန်း၆၀သည် မည်မျှလောက်\neffect ကိုပြပါအံ့နည်း ….။ ထိုမှစ၍ …တစ်ဦးလျင် နှမ်း၂စေ့နှုန်း ….၄စေ့နှုန်း..\n(ပိုမိုတတ်နိုင်သူက ၆-၈-၁၀ စသည်ဖြင့် esteem ကိုပြပါက …volunteer ကို ပြနိုင်ပါက …..)\nသည်ပို့ စ် ကို ဖတ်အပြီး ၊ ငါ့ရောင်ဂျီး ဇာဒူးစိန် ကို ဘယ်လို အားရမှန်း ကို မပြောတတ်တော့ဘူး\nတတ်သလို ဘဲ ကွန်မင့်မယ်\nPlan = ငါ့ရောင် ပြန်လာတော့မယ်တဲ့ ၊ သွားကြိုရမယ် ၊ ကားစီစဉ်ရမယ် ၊ ဒီကောင်က ဟိုရောက်နေတာ ကြာဘီ ဆိုတော့ မြန်မာ အစားအသောက်ကောင်းကောင်းလေး တွေ လုပ်ထားရမယ်\nDo = ဒီကောင်က နှူးဘာဂိုဏ်းချုပ်ဆိုတော့ ၊ သူ ကြိုက်တတ်တာလေးတွေ ကြိုရှာထားဖို့ ကျွမ်းကျင်သူ ငပေါက်ဖော် ၊ မင်း အခုချက်ချင်း သွားစီစဉ်လိုက်\nCheck = ငပေါက်ဖော် လုပ်တာတွေ အပေါက်တည့် ရဲ့ လားမသိဘူး ၊ သေချာအောင် တစ်ခေါက် ကြည့်လိုက်ပါဦးမယ်\nAct = ကားဆရာ ရေ ၊ မင်္ဂလာဒုံ ကို မောင်းဗျို့ \nညီငယ် အင်ဇာဂီရေ…ဂေဇတ်မှာ ပိုစ့်(၁၀၀)မြောက်အတွက်ရော ရေးသားထားတဲ့အကြောင်းအရာအတွက်ရော အထူးပင်ဂုဏ်ယူမိပါတယ်။\nညီငယ်တို့လို လူငယ်တွေကဦးဆောင်ပြီး၊နောက်က တက်လာမယ့်အနာဂတ်လူငယ်တွေကို လမ်းပြခေါ်ဆောင်ပေးနိုင်အောင်ကြိုးစားကြမယ် ကျန်တဲ့လူကြီးတွေကလည်း ၀ိုင်းဝန်းကူညီဖြည့်စည်းပေးကြမယ် ဆိုရင်မကြာသောအချိန်ကာလအတွင်းမှာ တိုးတက်ကောင်းမွန်သော နိုင်ငံတော်သစ်ဆီကို မုချဧကန်ရောက်ရှိနိုင်မှာပါ။\nတူတော်လေး စိန်ဇာဂီရေ – မသိများမသိခဲ့ရင် အသက် ၆၂ နှစ် လူကြီး ကရေးထား သလားထင်ရ၏။\nတော်ချက်ကတော့ အမေက ဘာစားပြီး မွေးခဲ့သလဲ လို့မေးချင်တာပါဘဲ။\nအရီး ဖတ်ခဲ့ကြောင်း ခဏ သတင်းဝင်ပို့တာပါ။ ပြန်လာပါမည်။\nကိုဆြာဂီရဲ့ ၁၀၀ မြောက်ပို့စ်ကိုသေချာဖတ်သွားပါသည်၊ တခြားမဖတ်ရသည်များကိုလည်း ပြန်လည်ဖတ်ကြည့်ပါဦးမည်၊ Plan, Do, Check, Act, အကြောင်းတွေကို အသေးစိတ်သိသွားသည့်အတွက် ကျေးဇူးတင်ပါသည်………………\nကိုဂီ ဆိုလည်း ကိုဂီ လုပ်ပါဗျာ…\nကို ရောဆြာပါ တတ်လိုက်တော့ ဖတ်ရတာမျက်စိထဲ အတောင့်လိုက်ကြီး ၀င်သွားလေရဲ့\nကျနော် ဘာ ဆြာမှ မဟုတ်ပါဘူးဗျာ….\nဖတ်ဖူး မှတ်ဖူး ကြည့်ဖူးတာလေးတွေ recall လုပ်ရင်း ဘာသာပြန်ရင်း ၀ါသနာအရ ရေးချဖြစ်ရင်း ပြန်ရှဲတဲ့ သဘောပါပဲ….\nKAIZEN ကို မြန်မာပြည်မှာ စပြီး အသံကျယ်ကျယ်ပြောတာက ဒေါက်တာ ဒေါ်နုနုရင်ပါ။ အခုတော့ ချင်းမိုင် တက္ကသိုလ်ကိုရောက်နေပါတယ်။ မြန်မာပြည်မှာ စစချင်း ဗွီးရှင်းလေးရှိဖို့၊ နောက်တစ်ဆင့် PLAN ကို SMART ဖြစ်အောင် လုပ်နိုင်ဖို့ အဲဒီ ပလန် လုပ်မယ့်သူတွေရဲ့ အရည်အချင်းကိုက သံသယ ဖြစ်ဖွယ်ပါ။ PLAN က SMART ဖြစ်ပါတယ် ဆိုရင်တောင် အဲဒီအတိုင်း အကောင်အထည်ဖော်ဖို့အတွက် Organizing, Leading and Monitoring တွေအတွက် ဖြစ်နိုင်ပါ့မလား။ လမ်းတောင် ညီအောင်မခင်းတတ်သေးဘူး။ ပလက်ဖောင်းတောင်ဖြောင့်အောင် ညီအောင် မစီနိုင်ဘူး။\nဆရာဦးမြသန်း၊ ဆရာမဒေါ်ရီမေကောင်း (ငွေစက္ကူဦးကောင်းသမီး၊ သူကြီးတို့အနားမှာနေတဲ့\nဒေါ်ကြည်မေကောင်းရဲ့ညီမ)၊ ဆရာမဒေါက်တာနုနုယဉ်ပါ ရောက်နေတာဆိုတော့ စုံပါ့ဗျာ။\nဒေါက်တာနုနုယဉ်က တိုကျိုကနေ ပီအိတ်ခ်ျဒီယူသွားတာဘဲ။\nစဆဂဝ ဖောင်ဒေးရှင်းနဲ့ အသေးစားစက်မှုစာတမ်းတွေ စာအုပ်ရှိတယ်။ကျနော်စာတမ်းတချို့မှာ\nကိုးကားဘူးတယ်။ စက်မှုဇုံတွေမြန်မာပြည်မှာစကာ အရေးကြတာ။ ဂျပန်ကဆရာတွေနဲ့ပေါင်းပြီးပေါ့။\n၂၀၀၁ လောက်ကထင်ပါရဲ့။ဆရာမကြီးဒေါ်တင်တင်နဲ့ ဆရာမဒေါ်ခင်မေလှတို့တော့ \nပြောလိုတာကတော့ အခုအကျယ်ချုပ်လွတ်လာသူကြီး ကောင်းတာလုပ်ခဲ့တာထဲက\nတချို့ကိုသတိရလို့ပါ။ အဲဒီ အမ်ဘီအေ ကိုသူစပေးခဲ့တာလို့မှတ်မိနေတယ်။လွဲရင်ပြော။\nအဲဒီအကြောင်းတွေမေးဖို့ပြောဖို့ ကိုလင်းဝေနဲ့ ဆုံရမလိုဖြစ်နေပြီ။(^^)\n100 မြောက် post အတွက် Congratulations!\nနေရာတိုင်းမှာ ပြုပြင်ပြောင်းလဲရေးတွေ ကြားနေတွေ့နေရတာ မင်္ဂလာရှိလိုက်တာ\nကိုယ်တိုင်လည်း ပြင်သင့်တာတွေပြင်ရင်း နိုင်ငံရဲ့ပြုပြင်ပြောင်းလဲရေးမှာလည်း\nအုတ်တစ်ချပ် သဲတစ်ပွင့် (ဘဘကင်းရဲ့ မသဲပွင့်မဟုတ်) အနေနဲ့ ပါဝင်နိုင်အောင်ကြိုးစားပါ့မယ်\nစိန်ဂီ့ဂီ့ကို လေးစားတာ စနစ်ကျကျ စိတ်ကူးကောင်းကောင်း\nတွေးရေးတတ်ခြင်းပဲ… ချစ်တွားပီ… ချစ်တွားပီ…\nကို inz@ghi ရေးတဲ့ ပို့စ်ဆိုမလွတ်တန်းဖတ်ဖြစ်တယ်ဗျာ..ခက်ခက်ခဲခဲရှာဖတ်မှရမဲ့\nအနှစ်တွေကို တစုတစီးထဲ နားလည်လွယ်အောင် ရေးပြလို့..\nသိပ်ကောင်းတဲ့ပိုစ်လို့အခါပေါင်းများစွာ..ပြောချင်ပါတယ် ။\nအတွေးအခေါ်.တွေက အရမ်း ကောင်းပါတယ် ။ ဒီလို ပို့ စ်မျိုး ဖတ်ခွင့်ရတာ ကျွန်တော်တို့ အလွန်ကံကောင်းပါတယ် ။\nကျွန်တော်..ဒိပို့ စ်ကို..သိမ်းထားမှာပါ ။ လက်တွေ..ကျင့်သုံးဖို့ ကြိုးစားကြရမယ့် အချက်ကလေးတွေ..ဆိုတော့ တန်ဖိုးးရှိတဲ့ စာတွေ.ပါ ။\nတင်ပြပေးလို့ ကျေးဇူးတင်ပါတယ် ။\nသို့ လော….သို့ လော နဲ့ \nအသက် မပါတစ်ဝက် ပါတစ်ဝက်……..\nဖတ်ရတာ.. သိရတာ.. တိုးရတာ.. တွေအတွက်\nကျေးဇူး … နော…။\nBravo!!!!!!!!!!(ပုဒ်၁၀၀ ပြည့်တာရော၊စာပေတော်လှန်ရေးခေတ်ကျရင် ရောင်းစားနိုင်တဲ့ စာကောင်းလေးရေးပေးတာရော အတွက်)\nအောင်မြင်မှုရဖို့ PDCA အဆင့်တိုင်းမှာ မာယာ (မိမိအပြစ်ကို ဖုံးကွယ်ခြင်း) နဲ့ သာဌေယျ(မရှိတဲ့ဂုဏ်ကို ရှိဟန်ဆောင်ခြင်း) တွေ ကင်းဖို့ လိုမယ်လို့ ထင်မိပါတယ်။ဒါကို Honesty ခေါ်မလား။\nရိုးဂုဏ်ကတော့ တကယ်လိုပါတယ် အန်တီပုဒုမ္မာရယ်..\nရိုးရိုးသားသားပြောရရင်လေ…. ဟီး ….\nအန်တီ့ပိုစ့်ထဲက ဗမာဆန်ဆန်လေး ၀တ်ပီး\nကနွန်းSLR ကြီး ကိုင်ထားတဲ့ ခေးမလေးက ချစ်ချာလေးနော်…\nဒါမိုးလေးဒွေ တင်ပါဦးခညာ. ..အားပေးဂျင်လို့ဘာ…..\n(စာ ကိုပြောပါတယ် …အဟဲ…)\nတူတော်လေး ကလဲ ရိုးသား ကြိုးစား ဖိုးသခွါး လေး ဖြစ်ကြောင်း ပြောထားဦးလေ။\nစာထဲကလို လိုက်နာကျင့်သုံးတာ ကိုပြတဲ့ သဘောကို ပြောပါတယ်။ ;-)\nတူတော်လေး စိန်ဇာဂီ မှ လိုက်နာကျင့်ကြံသင့် သည်များကို စေတနာရှေ့ထား ၍ရှင်းပြပြီး သကာလ အရီးတော် ကျွန်မမှ အနည်းငယ် နှမ်းလေး အနည်းငယ်ဖြူး ချင်ပါတယ်။\nကျွန်မ ရဲ့ နှမ်း က To Make Better ဆိုတာပေါ်မှာ ဘဲ ဖြူးမှာပါ။\nကျွန်မ လို လူပြိန်းတွေး နဲ့ ကတော့ Do it Better, Make it Better ဆိုတာကို အရှည် အမြင့် ကြီး စ မစဉ်းစား ပါဘူး။ လုပ်ငန်း အဖွဲ့ ရဲ့ အုပ်ချုပ်သူ များဖြစ်မှသာ လုပ်ငန်း ကို ပိုကောင်း အောင်ပြုလုပ်နိုင်၊ ဖော်ဆောင် နိုင်တာ မဟုတ်ပါဘူး။ ဘယ်သူမဆို လုပ်နိုင်ပါတယ်။\nသန့်ရှင်းရေးသမား တစ်ယောက်က သူ့တာဝန်ကျရာ ပါတ်ဝန်းကျင် ကို အကောင်းဆုံး၊ အသန့်ရှင်း ဆုံး ဖြစ်အောင် လုပ်ထားတယ်။ အဲဒါကို အမြဲ ထိန်းသိမ်းထားတယ်။\nစဉ်းစားကြည့်ပါ။ ညစ်ပါတ်နေတဲ့ နေရာ ဆိုရင် အမှိုက်တစ်ခု ပြစ်လိုက်လဲ မသိသာပါဘူး။\nပြောင်လက် သန့်ရှင်းနေတဲ့ နေရာမှာ ဆိုရင်ဖြင့် တော်ရုံ တံထွေး လဲ မထွေးရဲပါဘူး။ အမှိုက်လဲ အလွယ် မပြစ်ရဲပါဘူး။ ဒီတော့ အမှိုက်ပုံး ရှာပြစ် ပါတယ်။ သန့်ရှင်းရေးသမား ရဲ့ သူ့တာဝန်ကို အကောင်းဆုံး ဖြစ်အောင် လုပ်လိုက်တာ ဟာ ကျန်တဲ့ သူ့ပါတ်ဝန်းကျင် ကိုပါ စည်းကမ်းလိုက်နာတတ်သူ တွေဖြစ်စေပါတယ်။\nဒီတော့ ကိုယ်ရဲ့ တာဝန်ကျရာ အလုပ်အပေါ်မှာ ကောင်းသည်ထက်ကောင်း အောင် လုပ် နေရင်း နဲ့ တစ်ခြားသူများ ကိုပါ ကောင်းလာစေအောင် စွဲဆောင်နိုင်ပါတယ်။\nဒီ ရွာ ထဲမှာ ဝေဝေတို့၊ မှီ တို့ က ဟင်းချက်နည်း လေးတွေ တင်လိုက်တယ်။ ကျွန်မ တို့ ကိုယ်တိုင် ချက်မကြည့်ဘဲ နဲ့ ကိုယ်တွေ့အရသာကောင်း တာကို မမြည်းနိုင်ပါဘူး။\nအရသာ သိချင်ရင် ကိုယ်တိုင်ကို ချက်ကြည့်ရပါတယ်။ (သူတို့ အိမ်သွားစားမည် မပြောပါနှင့် ;-))\nဒီလို ပါဘဲ နိုင်ငံထူထောင်ရေး၊ ပြုပြင်ပြောင်းလဲ ရေး တွေ အတွက် အခု ဂီဂီ ရေးတဲ့ စာမျိုးတွေ ဘက်ပေါင်းစုံ၊ လူပေါင်းစုံ က ပြောကြပါတယ်။\nကိုယ်တိုင် စပြီး ဝင်မလုပ်ကြည့်ရင် အဲဒီ စာတွေ ရဲ့ ကောင်းကျိုး ကို အရသာ ခံနိုင်မှာ မဟုတ်ပါဘူး။\nကျွန်မ ကြားဘူးတာလေးတစ်ခု မျှပါရစေ။ အများစုကတော့ သိမှာပါ။\nအမေရိကန် က နာမယ်ကြီး အော်ပရာဝင်းဖရေး TV ရှိုး ဟာ အလွန် နာမည်ကြီးပါတယ်။\nအဲဒီ ရှိုးမှာ လူမှုရေးရာ ပြဿနာတွေအကြောင်း၊ ရောဂါတွေ အကြောင်း၊ စိတ်ဓာတ်ရေးရာ မြှင့်တင်ရေးတွေ အကြောင်း၊ မိမိကိုယ်ကိုယ်ကို တိုးတက်စေရေး အကြောင်း စတာတွေ ကို သက်ဆိုင်ရာ လူတွေ ဖိတ် အင်တာဗျူး ပြီး ဆွေးနွေးကြပါတယ်။\nတစ်နေ့ သူ့ရှိုးမှာ လာကြည့်တဲ့ ပရိတ်သတ် အားလုံး ကို ဒေါ်လာ ၂၀၀၀ ပေးမယ် လို့ကြေငြာခဲ့ပါတယ်။\nပရိတ်သတ် အားလုံး ဟေး ကနဲ ပျော်သွားပါတယ်။ ဒါပေမဲ့ နောက်စကားတစ်ခွန်း ကြောင့် ပြုံးနေတဲ့ အပြုံးတွေ ဟာ ခပ်တွန့်တွန့် ဖြစ်သွားကြပါတယ်။\n“အဲဒီ ငွေ ကို သိကျွမ်းခြင်း လုံးဝမရှိတဲ့ တစိမ်းတွေ ကို ပေးလိုက်ရမယ်” လို့ ပြောဆို လိုက်ခြင်းကြောင့်ပါ။\nပြီးတော့ သူက ဆက်ပြောပါတယ်။\n“တစိမ်း တွေကို နှောင်ကြိုးမဲ့ ဖြူစင်စွာ ကူညီခြင်းရဲ့ နောက်က ရလာတဲ့ စိတ်ခံစားမှု ပီတိ ကို သူမ ရဲ့ ပရိတ်သတ်ကြီးကို ကိုယ်တိုင် ခံစားပြီး ကြည့်စေချင်လို့ပါ” တဲ့။\nဒီတော့ ကျွန်မ လဲ ကိုယ့်ဟာကိုယ် အမြဲသတိပေးလို့ ကိုယ်လုပ်နိုင်တာလေး တွေကို လုပ်ပေးနိုင်တဲ့ လက်လှမ်းမှီ တဲ့ နေရာလေးတွေမှာ အကောင်းဆုံး ဖြစ်အောင် ကြိုးစားကြည့်ပါတယ်။ ကိုယ့်အလုပ် ထဲမှာ အပြင် အခြား လူမှုရေး နေရာလေးတွေမှာလဲ တစ်စွမ်းသ၍ပေါ့။ အနည်းဆုံး ကိုယ်လမ်းသွားရင်း အမြင်မတော် တာတွေ့ ရင်လဲ ကူညီလိုက်နိုင်တာပါဘဲ။\nဒါပေမဲ့ ကူညီရာမှာ သတိတော့ ထားနိုင်အောင် ဖတ်ဘူးတဲ့ ဇာတ်လမ်းလေး ပြောချင်ပါ သေးတယ်။ ဆရာမင်းလူ ပရိတ်သတ်ဆိုရင်တော့ ဒီအကြောင်းကို သိပါမယ်။\nဆရာမင်းလူ ရဲ့ ဝတ္တုတစ်ချို့မှာ ပုံသေသုံးတဲ့ ဇာတ်ကောင်လေးတွေရှိပါတယ်။ သူတို့က မြို့မရောက် တောမကျ ရပ်ကွက် ထဲ က ရပ်ကွက်သူ/သား တွေပါ။\nဆရာမင်းလူ က သူ့ရဲ့ အဲဒီ ဇာတ်ကောင်တွေကို အင်မတန် ချစ်စရာကောင်းအောင်ဖွဲ့ပြ တတ်ပါတယ်။ တကယ်တော့ ကျွန်မတော့ ရွာသူ/သား တွေက တောင် ပိုချစ်စရာ ကောင်း ပါတယ်။\nအဲဒီမှာ အောင်ဘာလေ လို့ အမည်ရှိ အင်မတန် ကူညီတတ်တဲ့ လူငယ်တစ်ဦးရှိပါတယ်။\nဘယ်လောက်တောင် ကူညီတတ် သလဲဆိုတော့\n“အိမ်တစ်အိမ် ကို ဖောက်ထွင်းပြီး မလာတဲ့ တီဗွီကြီး ကို ဝင်ကူမပေးတာမျိုး”\n“ကားတွေရှုပ် တဲ့ လမ်းမကြီး တစ်ဖက်မှာ ရပ်နေတဲ့ အဖွားအို ကို လက်ဆွဲ ပြီး လမ်းကူး ပေးလိုက်တာ အဲဒီ အဖွား က လမ်းကူးဖို့ မဟုတ်တာကြောင့် နောက်တစ်ခေါက် ဟိုဘက်ခြမ်း ကို ပြန်ပို့ ပေးလိုက်ရတာမျိုး”\nပြောချင်တာက တော်ကြာ ကူညီချင် ဇောနဲ့မို့ အဲဒီလို လဲဖြစ်မစိုးလို့ပါ။\nဒီတော့ အချုပ်ပြောရရင်တော့ အားလုံးလုပ်နေကြတာပါဘဲ။\n(၁) ကိုယ် လုပ်နေတဲ့ အလုပ်ကို ပိုကောင်းအောင် စေတနာလေး ပိုထည့်လိုက်ဖို့ ရယ်။\n(၂) ကိုယ့် အလုပ်အပြင် တစ်ခြားသူတွေအတွက် လဲ တနည်းနည်းနဲ့ ပိုကောင်းနိုင်ဖို့ ပရဟိတလုပ်ငန်း လေးတွေမှာပါ အားဖြည့်ကြည့်ဖို့ရယ်။\nဒါကို လူတိုင်း နေရာတိုင်း အဆင့်တိုင်းက အားလုံး လုပ်နိုင်ရင်တော့ ကျွန်မတို့ နိုင်ငံ ဘယ်လိုမှ မတိုးတက် နိုင်စရာ၊ စိတ်ဓာတ်ရေးရာ မမြင့်မား စရာ အကြောင်း ရှိမှာ မဟုတ်ဟုထင်ပါ ကြောင်း။\nကဲ ရွာသူ/သား – မြန်မာပြည်သူ/သား အပေါင်းတို့ရေ ……. KAIZEN!!!!!\nဂီဂီရေ ဒီလို အဖိုးတန်စာလေးတွေ နဲ့ ဆက်တွေး၊ ဆက်ပြောခွင့် အတွက် ကျေးကျေးပါကွယ်။\nစကားမစပ်လား – အတင်းစပ်တာလား။ ပြောစရာ ကျန်တဲ့ တစ်ချက် က ကိုလင်းဝေ နဲ့ ကိုသစ် တို့ရဲ့ အပေါ်က comment တွေထဲမှာ အမေ့ အမည်ပါခဲ့လို့ ဆွေမျိုးစပ်ပါ တယ်။\n၈၈ အရေးအခင်းတွေ အပြီး ၁၉၉၀-၁ ကျောင်းပြန် အဖွင့် Production Management ဆိုတဲ့ ဘာသာရပ် ပါလာပါတယ်။ ဂျပန်ပြန် ဆရာမ ပူပူနွေးနွေးရဲ့ ပွဲဦးထွက် တပည့် အတန်းသူ ၆ယောက် သာ ရှိတဲ့ အတန်းမှာ အရမ်းချစ်ဖို့ လဲကောင်း၊ စည်းကမ်းလဲကြီး၊ ရစ်လဲရစ်၊ စိမ်ခေါ်ခြင်းတွေ လဲ အပြည့်ပေးခဲ့တဲ့၊ ဂီဂီ ရဲ့ PCDA ထဲက D မှာ ရေးထားသလို ဆိုက်ကားသမား ကိုတောင် Production အကြောင်း ကို နားလည် သဘောပေါက်အောင် ရှင်းပြနိုင်တဲ့၊ ၄၅ မိနစ် ၂ချိန်စာ ဆက်တိုက် ကိုတောင် အချိန်ဘယ်လို ကုန်သွားမှန်း မသိအောင် စွဲဆောင်မှု ရှိစွာ သင်ကြားပေးတဲ့၊ သူ ၇နှစ် နီးပါး ပညာ ဆည်းပူး ခဲ့ရာ ဂျပန် က အကြောင်း တွေကို မျက်စိထဲမှာပေါ်ပြီး အတုခိုး အားကျ စိတ်ပေါ်လာအောင် ကို သွန်သင်ပေး နိုင်တဲ့၊ ကျွန်မတို့ လို့ ချစ်စနိုး အမေ လို့ခေါ်ခဲ့တဲ့ ……………………………\nကျွန်မ တကဲ့ကို အရမ်းလွမ်းနေပါသည်။ :-(\nတူတော်လေး စိန်ဂီ ….\nပြောဖို့ ကျန်ခဲ့လို့ ……\nအကြိမ် ၁၀၀ မြောက် ရေးဖွဲ့နိုင်မှု အတွက် ဂုဏ်ယူပါ၏။\n၁၀၁ ကြိမ်မြောက် ကို မျှော်နေပါ၏။\nစိတ်အေးချမ်းသာစွာဖြင့် အမြန် ရေးနိုင်ပါစေသောဝ် …….\nchecking အတွက် အောင်ဘုလိုကောင်မျိုးကို ဝါးရင်းတုတ်တချောင်းပေး လုပ်ခိုင်းရမယ်။ မူးမူးနဲ့ အကုန်လျောက်ရိုက်မှ တော်ရုံကြမယ်။ သူ့ကို ထရေတအိုး၊ ပဲကြီးလှော်တဆုပ် ပေးလိုက်ရင်ပြီးလို့ စရိတ်စကလည်း သက်သာ၊ ရွာရိုးကိုးပေါက် လျောက်သွားမူးဆဲရမ်းနေတာမျိုးလည်း ရှိမှာမဟုတ်တော့ဘူး။။။\nအထိပ်မှတ်ပွဲဆိုရင်တော့ ဘီဒီယိုဒေဘာဒေ အလဂါးပြမယ်ထင်တယ်နော\nကျုပ်တို့ရွာမှာလဲ အသက်တစ်ရာရှိတဲ့ အဖွားကြီးတစ်ယောက်ရှိတယ်\nလူတွေများ ကြံကြံဖန်ဖန်ဆုတောင်းကြတယ် သက်တော်ရာကျော်ရှည်ပါစေဘာညာ\nကျုပ်ကိုများ ဒီလိုလာဆုတောင်းပေးလို့ကတော့ ထပြီးတော့ကို လယ်ဘင်းညှစ်မယ်\nကျုပ်က အပေါ်ကနေ သက်တော်ရာကျော်ရှည်ပါစေဆိုတာနဲ့ လေ၇ှည်ရတာက\nဒီပို့စ်ကို အားလုံးက ကောင်းပါတယ်ဘာညာကွိကွ ချီးမွှမ်းနေကြတော့\nလူတွေက သူ့ဘာသာ တုန်ချိတုန်ချိ သေခြင်စော်နံနေတာကို ဘုမသိဘမသိ\nဟိုဘဝက ဘာလှူခဲ့လို ညာလှူခဲ့လို့ဆိုပြီး\nဆိုခဲ့ပြီးသလို ဗမာပြည်ကြီးကို နိပွန်းမာစတာတွေ ( ဆုံးရှုံးမှု့တွေ ) ထဲကနေဘယ်လို\nမသိခြင်းမှာမှ ကိုယ်ဘာကောင်မှန်း မသိတာဆိုတယ်လို့ပြောရင် ကျေနပ်ကြပါ့မလား\n( ဂျပန်တွေက လွပ်လပ်မှု့အတွင်းကနေ ကြိုးစားတာ ) လေဗျာ\n( ခင်ဗျားတို့ က ကိုယ့်ကိုယ်လွပ်လပ်နေပြီလို့ဆိုတာလား ??? )\nကမ်းရိုးတန်းက ရေနံဆီတွေ မီးခြစ်ထဲကိုထည့်တဲ့ အငွေ့တွေကို မြန်မာပြည်ထဲမှာ\nတရုတ်မီးစက်နဲ့ မီးတွေထွန်းပြီး ဘီဒီယို မိုးလင်းဘောက်ကြည့်ရရင်\nကောင်းတယ်ဗျာ ခင်ဗျား တော်တော်တွေးခေါ်တတ်တယ်\nစက်ကြာဝလာထဲသွားပြီး ခုလက်ရှိ ဂဘာရဲ့အပေါ်မှာ အခြားဂဘာသစ်တစ်ခုရှာ\nပြီးရင် တရုပ်နိုင်ငံ အပေါ်တည့်တည့်ကို ချီးပါချ\nဒွေးလေး အမေကို လွမ်းနေရင် ဂျီမေးလ်လိပ်စာပေးလိုက်မယ်။ pls contact me.\nဒွေးလေး လွမ်းချင်းကို တောင် ကော်ပီကူးပြီး အံတီတောက် ဘောက်စ်ထဲ ထည့်ပေးလိုက်တော့ ဘယ်သူတုန်းတဲ့။ အနော်လည်းတိဘူး ချယ်လို့။ ချယ့် တပည့် တစ်ယောက်ယောက်ပေါ့လို့ပဲ ပြောလိုက်ရတယ်။\nနောက်ထပ်ရလာတဲ့ တူတော်လေး ကိုလင်းဝေ ရေ – သိရတာ အများကြီး အများကြီး အများကြီး ဝမ်းသာပါတယ်။\nမိတ်ဆွေတိုး ခြင်းဟာ မင်္ဂလာ တစ်ပါး ပါဘဲ။\nဒွေးလေး နဲ့ တီချယ်တောက် ရင်းရင်းနှီးနှီး ကို သိပါတယ်။\nဒွေးလေး ရဲ့ နာမယ်က အလယ်စာလုံးကို ပြော ရင်၊ အရင် ဒွေးလေး မြန်မာပြည်တုန်းက အလုပ်လုပ်ခဲ့တဲ့ နေရာ ကို ပြောရင် သူ ဒွေးလေး ကို ထ ဆဲ မှာ သေချာပါ၏။\nပြောလိုက်ပါ ဦး။ သူ့ အခြမ်းကြီး နဲ့က တော့ ဒွေးလေး အဆက်အသွယ် မပြတ်ပါ။ သူ လဲ ပြတ်မှာ မဟုတ်ပါ။\nအဲဒီ သူ့အခြမ်းကြီး ဆိုတာကို ဒွေးလေး တို့က အဖေ ခေါ်တယ်။\nကို လင်းဝေ email ဘယ်လို ရမလဲ။ သူကြီး ရေ ပို့နိုင်မလား။\nကျေးဇူး အများကြီး တင်ပါ၏။ :-)\nသများပိုစ့်မှာ အမျိုးတွေ ပြန်တွေ့ကြတာ ဖတ်ရလို့…\nဖတ်လို့ရနေတာပဲ …. ထူးဘာဘူး…..\nအားပေးတာ ကျေးဇူးတင်ပါတယ်ကိုရင် မိုးဇီး ရေ…\nဘယ့်နှယ့် ကြွက်ဖြစ်သွားရတာတုန်း …\nရွာထဲ ကြောင်က ပေါပါသဘိနဲ့ …..\nချစ်တော့ မချစ်လိုက်ပါနဲ့ဗျာ …\nစကီလေးဒွေ ချစ်ဖို့ ချန်ထားပါ ..ခစ်ခစ်..\nယတြာလေး ဘာလေးပူစာဦးမှပဲ ကိုရင်စီရေ့ ….\nအင်္ဂါနာမ် စက်ပစ္စည်းတွေ ခုတလော သိပ်ချူချာတာပဲ…\nအားပေးသွားတာ ကျေးကျေးပါ ခင်ဗျား…\npro စာရေးဆြာ တယောက် ဆီက အသိအမှတ်ပြု ချီးကျူးခံရလို့\nကျနော် အတိုင်းမသိ ၀မ်းမြောက် မိပါကြောင်း …\nကျနော် လုပ်နေ သုံးနေရတဲ့ နေရာ အနေအထားနဲ့\nထိစပ်နေလို့ အကျွမ်းတ၀င်ရှိနေလို့ ရေးဖြစ်သွားတာပါဗျာ..\n@ ဆြာ/ဆြာမ ၃ဦး (ကိုလင်းဝေ၊ကိုသစ်၊အရီးတော်)\nအမည်နာမဖော်ပြခံ ညွှန်းဆိုခံ ဆရာမကြီးတွေရဲ့ တပည့်ရဲ့ တပည့် အဆင့်(မြေးတပည့်) လောက်ရှိတဲ့ချာတိတ်ပါခည….\nအချို့ဆြာ/ ဆြာမများထံမှ ဆင်မီနာလောက်သာ နားထောင်ဖူးပါသည်ဗျာ။\nအခါအခွင့်သင့်တဲ့အခါ ဆရာမကြီး ရဲ့ Production Mgmt: အကြောင်း မှတ်သား နာယူချင်ပါတယ်ခင်ဗျား..\nအမည်ပြောင်းသွားတော့ လဲ – တူတော်ဖား (သို့) တူတော်ပြင်း (သို့) တူတော် ဖားပြင်း ရေ\nပညာ ဆိုတာ ကြီးသူထံမှ ငယ်သူ ထံကို သာ စီးဆင်းတာမဟုတ်ပါ။\nငယ်သူ ထံမှ လည်း ကြီးသူ များ သင်ယူရပါသည်။\nအခုခေတ်မှာ ပိုတောင်ဆိုးသေး။ ငယ်သူ များက ပိုပြီး လက်စောင်းထက် နေတာ။\nမမ ပြောတဲ့ သံမဏိ ခေတ် (သို့) အိုင် ခေတ် ကိုး။ ;-)\nအရီး တို့အားလုံး လဲ ရွာထဲက တူတော်လေးနဲ့ တစ်ကွ ကိုယ့် တူ/တူမ အရွယ် ကလေး တွေဆီလဲ ပညာတွေ၊ ဗဟုသုတတွေကို ပျော်ရွှင်စွာ စားသုံးနေပါကြောင်း။\nကျေးကျေး ပါ တူတော်လေးရေ။ :-)\n“မင်းကိုယ်မင်း သည် topic ကို တကယ်တတ်မတတ် သိချင်ရင် ဆိုက်ကားသမား ကိုနားလည်အောင် ရှင်းပြနိုင်လား ဆိုတာနဲ့စမ်း ကြည့်….”\n.. ဒေါ်ကြည်မေကောင်းက.. အယ်လ်အေကမဟုတ်ဘူးဗျ…\nသူ့အမျိုးသားက.. ယူအက်စ်လာရင်.. အယ်လ်အေကအိမ်မှာတည်းတတ်တာပါ..။\nအယ်လ်အေနားက.. အောရင့်ခ်ျကောင်တီမှာနေတာ…အဲဒီခေတ် ငွေစက္ကူထုတ်တဲ့..ဗဟိုဘဏ်က…. တခြားတယောက်ရဲ့..သားသမီးတွေပါ…